title: Paikallisagenda

text:
Paikallishallinnon tasolla toimintaohjelmassa nostettiin tärkeälle sijalle kestävä paikalliskehitys; sen tavoitteena on ekologisten, taloudellisten, kulttuuristen ja yhteiskunnallisten näkökulmien paikallinen yhteensovittaminen. Paikallisagenda voi sisältää toimenpiteitä, jotka koskevat esimerkiksi yleiskaavaa, pyöräteitä, kestävän kehityksen opetussuunnitelmia, yritysten ympäristöohjelmia, kävelykatuja, energiansäästötalkoita, julkisen liikenteen edistämistä, kunnan ympäristöjohtamisjärjestelmä, paikallisten elinkeinojen kehittämistä tai uusiutuvien energianlähteiden käyttöönottoa.
Paikallisagenda on koko kunnan yhteinen näkemys ja tavoite. Työhön tarvitaan mukaan kuntalaisia, yrityksiä, järjestöjä, jne. Tavoitteena on avoin ja keskusteleva toimintatapa, jonka tuloksena yhteisesti asetetut tavoitteet saavutetaan. Vaikka päävastuu paikallisagendan läpiviennistä on kunnanhallinnolla, se on haaste kaikille kuntalaisille ja yhteisöille.


title: Leonardo Cilaurren

text: Leonardo Cilaurren Uriarte (5. marraskuuta 1912 Basurto-Zorrotza – 9. joulukuuta 1969 Madrid) oli espanjalainen jalkapalloilija, pelipaikaltaan keskikenttäpelaaja. Seuraurallansa hän aloitti Espanjassa, jossa pelasi Arenas Club de Getxossa ja Athletic Bilbaossa, mutta näiden joukkueiden jälkeen hän lähti ulkomaille. Vuonna 1939 Cilaurren siirtyi Argentiinaan River Plateen, jossa hän pelasi 19 ottelua ja teki kolme maalia. Tämän jälkeen hän oli vuoden uruguaylaisessa Peñarolissa, josta hän kuitenkin lähti jo vuoden jälkeen Meksikoon Real Club Españaan. Siellä Cilaurren pelasi vain kaksi vuotta, mutta näissä kahdessa vuodessa hän ehti voittaa Meksikon liigan ja cupin kerran sekä Supercupin kaksi kertaa, vuosina 1944 ja 1945. Cilaurren pelasi Espanjan maajoukkueessa vuosina 1931 – 1935 neljätoista ottelua ja oli mukana MM-kisoissa 1934.


title: Keith Greene

text: Keith Greene (s. 5. tammikuuta 1938 Leytonstone, Lontoo) on entinen brittiläinen F1-kuljettaja. Hän osallistui viiteen F1-osakilpailuun kausina –. Hän oli parhaimmillaan viidestoista Britannian GP:ssä 1961. Hän osallistui myös lukuisiin MM-sarjaan kuulumattomiin osakilpailuihin, jossa oli parhaimmillaan kolmas. Greene ryhtyi tiimimanageriksi urheilu-uransa jälkeen.


title: Jyväskylän asukkaiden paikallisagenda

text: Jyväskylän Asukkaiden Paikallisagenda JAPA ry on keväällä 2001 perustettu yhdistys, jonka tarkoituksena on kestävän kehityksen edistäminen Jyväskylän seudulla. Yhdistyksen kestävän kehityksen edistämistoiminnalle eli paikallisagendatyölle on myönnetty Jyväskylän kaupunginhallituksen valtuutus vuonna 2003. Yleishyödyllinen ja voittoa tavoittelematon JAPA ry on aktiivisesti yhteistyössä kaupungin asukkaiden, viranomaisten, luottamushenkilöiden ja muiden toiminnalleen tarpeellisten sidosryhmien välillä.


title: Jyväskylän asukkaiden paikallisagenda

text: JAPA ry toteuttaa erilaisia hankkeita, kampanjoita ja projekteja, joiden tavoitteena on ollut kestävän kehityksen konkreettinen edistäminen. Yhdistys panostaa yhteistyöhön alueen asukasyhdistysten ja Jyväskylän kaupungin kanssa, sekä seutukunnalliseen toimintaan.


title: Jyväskylän asukkaiden paikallisagenda

text: JAPA ry:n vuosittaisia projekteja ovat mm. Asuinalueiden siivoustalkoot toukokuussa, jättiukonputkien torjuntakampanja sekä pujonnyhtämiskampanja touko-elokuussa, Liikkujan viikko ja Autoton päivä syyskuussa, Energiansäästöviikko lokakuussa ja ”Älä osta mitään –päivä” marraskuussa.


title: Jyväskylän asukkaiden paikallisagenda

text: Yhdistys on toteuttanut myös muita kestävän kehityksen edistämiseen tähtääviä hankkeita ja projekteja, kuten Sotkutonta päivää! ja Porkkanamafia 2009. JAPA ry edistää käytännön ympäristökasvatustyötä myös järjestämällä jäte-, ympäristö- ja energianeuvontaa sekä herättämällä uudelleen henkiin kouluissa hiipunutta siivouspäiväperinnettä.


title: Zeniittiympäristön kaari

text: Zeniittiympäristön kaari on tunnetuista haloista värikkäin. Se sijaitsee zeniitin eli taivaanlaen lähellä samalla puolella taivasta kuin aurinko. Sen korkeus taivaalla vaihtelee auringon korkeuden mukaan, mutta se sivuaa aina mahdollista 46 asteen ylläsivuavaa kaarta. Auringon korkeuden ylittäessä 32 astetta kaari ei enää näy. Yleensä samaan aikaan zeniitinympäristön kaaren kanssa taivaalla näkyvät myös sivuauringot, jotka syntyvät samoista laattakiteistä kuin zeniitinympäristön kaari.


title: Zeniittiympäristön kaari

text: Zeniitinympäristön kaari näkyy Suomessa keskimäärin 40 kertaa vuodessa, ja erityisen värikkäänä muutaman kerran vuodessa.


title: Zeniittiympäristön kaari

text: Horisontinympäristön kaari on saman halon toinen osamuoto, joka näkyy auringon alapuolella horisontin suuntaisesti. Horisontinympäristön kaari näkyy vain, jos auringon korkeus on vähintään 58 astetta, joten Suomessa sitä ei voi nähdä auringonvalolla. Etelämpänä se on yleinen, ja Suomessakin sen voi nähdä keinovalolla jääsumussa. Horisontinympäristön kaari sivuaa 46 asteen allasivuavaa kaarta.


title: Brian Gubby

text: Brian Gubby (s. 17. huhtikuuta 1934 Epsom, Surrey) on entinen brittiläinen F1-kuljettaja.


title: Brian Gubby

text: Gubby osallistui yhteen F1-osakilpailuun kaudella 1965, Britannian GP:hen. Hän kuitenkin karsiutui eikä päässyt starttaamaan kilpailuun. Syynä oli hänen autonsa vaihdelaatikon oikutteleminen aika-ajoissa, koska hänellä ei ollut riittävästi rahaa uuden vaihtamiseen. Hän osallistui myös MM-sarjaan kuulumattomiin kilpailuihin.


title: Brian Gubby

text: Gubby oli jockeyn poika ja hän ryhtyi kilpahevosten kouluttajaksi urheilu-uransa jälkeen. Lisäksi hän harjoitti hotelli- ja kiinteistöbisnestä.


title: Kedrovyi

text: Kedrovyi () on öljyntuotantoa varten perustettu pikkukaupunki Tomskin alueella Venäjällä. Se sijaitsee Obin läntisen Parabel-sivujoen "Tšuzik"-haaran varrella 345 kilometriä Tomskista luoteeseen.


title: Kedrovyi

text: Vuoden 2010 väestönlaskennan mukaan kaupungissa asui 2 451 henkeä. Lähikylien maaseutuasukkaat mukaan luettuna Kendrovoin kaupunkipiirissä oli 3 948 asukasta. Lähikylistä suurin on runsaan 1000 asukkaan Pudino, joka sijaitsee linnuntietä runsas 7 kilometriä kaupungista länteen.


title: Kedrovyi

text:
Vuonna 1982 paikalle perustettiin öljynporaajien asutus, josta vuonna 1987 tuli kaupunki. Kedrovyi on Pudinon öljyn- ja kaasuntuotantoalueen keskus.
Kaupungissa on lentokenttä, mutta ympärivuotinen maantieyhteys on vasta rakenteilla. Kendrovoon idästä johtava maantieyhteys on suurelta osin savipohjainen, ja liikennöitävissä parhaiten kesäkautena. Sateiden jälkeen tie voi olla erittäin huonokuuntoinen. Kaupungin läheisyydessä tietä on vahvistettu betonilaatoin.


title: Parhaita päiviä

text: Parhaita päiviä on rap-duo Nikon & Tapsan toinen studioalbumi. Albumi julkaistiin 6. toukokuuta 2009 ja sen julkaisi Loost Koosista tutun Särren oma levy-yhtiö Rutilus Records.


title: Parhaita päiviä

text: Kappaleesta ”Parhaita päivii” on julkaistu musiikkivideo.


title: Kinnassammalet

text: Kinnassammalet ("Scapania") on aitomaksasammaliin kuuluva suku. Kinnassammalien kylkilehdet ovat kaksiliuskaiset ja pienempi selkäliuska on taipunut kinnasmaisesti suurempaa vatsaliuskaa vasten. Ne ovat kaksikotisia.


title: Kolpaševo

text: Kolpaševo () on kaupunki Tomskin alueella Venäjällä. Se sijaitsee Objoen rannalla 330 kilometriä Tomskista luoteeseen. Kaupunki on Kolpaševon piirin keskus. Sieltä on maantieyhteys Tomskiin. Asukkaita on 25 300 henkeä (vuonna 2009).


title: Kolpaševo

text: Kolpaševon kylä on syntynyt 1600-luvulla. 1900-luvun alussa se toimi poliittisena karkotuspaikkana. 1930-luvulla paikkakunnalle syntyi teollisuutta ja vuosina 1932–1944 se oli Narymin piirikunnan keskus. Kaupunginoikeudet Kolpaševo sai vuonna 1938. Nykyään kaupungissa on metalli-, puunjalostus- ja elintarviketeollisuutta. Kotiseutumuseo esittelee mm. selkuppien perinteistä kulttuuria ja seudun arkeologisia löytöjä.


title: Turn on the Bright Lights

text:
Turn on the Bright Lights on newyorkilaisen indie rock-yhtye Interpolin julkaisema debyyttialbumi vuodelta 2002. Levyn kappaleista Obstacle 1, NYC ja PDA on julkaistu singleinä.
"Specialist" on julkaistu aiemmin Interpol EP:lä.


title: Armando Castellazzi

text: Armando Castellazzi (7. lokakuuta 1904 Milano – 4. tammikuuta 1968) oli italialainen jalkapalloilija, pelipaikaltaan keskikenttäpelaaja. Hän edusti koko uransa Internazionalea, jossa hän pelasi 246 ottelua, joissa hän teki 16 maalia. Castellazzi voitti seurassa Serie A:n sen ensimmäisellä kaudella 1929 – 1930. Pelaajauransa jälkeen hän valmensi seuraa vielä kaksi kautta, joista jälkimmäisellä Internazionale voitti mestaruuden. Näin Castellazzista tuli sarjan historian ensimmäinen henkilö, joka voitti sen sekä pelaajana että valmentajana. Hän pelasi Italian maajoukkueessa kolme ottelua ja oli mukana joukkueessa voittamassa maailmanmestaruutta vuonna 1934.


title: Luhtasirppisammalet

text: Luhtasirppisammalet ("Drepanocladus") on palmikkosammalten lahkoon kuuluva suku. Suomessa esiintyy viisi suvun lajia, jotka kalkkisirppisammalta lukuun ottamatta esiintyvät koko Suomessa. Kalkkisirppisammal on silmälläpidettävä ja on havaittu Ahvenanmaalla, Varsinais-Suomessa, Perä-Pohjanmaalla ja Koillismaalla.


title: Nicholaus Almqvist

text: Nicholaus Arson (oik. "Niklas Almqvist") (s. 26. tammikuuta 1977) on ruotsalaisen garage rock -yhtye The Hivesin kitaristi ja taustalaulaja. Hän perusti The Hivesin veljensä Pelle Almqvistin kanssa vuonna 1993.


title: Hetesirppisammalet

text: Hetesirppisammalet ("Warnstorfia") on palmikkosammalten lahkoon kuuluva suku. Suomessa esiintyy seitsemän suvun lajia, jotka kaikki ovat elinvoimaisia.


title: Eduroam

text: eduroam (lyhenne sanoista "education roaming") on kansainvälinen yhteispalvelu, jonka avulla toisessa organisaatiossa vieraileva käyttäjä saa verkkoyhteyden oman kotiorganisaationsa käyttäjätunnuksilla.


title: Eduroam

text: eduroam on GÉANTin omistama tavaramerkki ja eduroam-verkkovierailuun voi liittyä mikä tahansa yliopisto, korkeakoulu tai tutkimuslaitos, jonka WLAN-verkko täyttää tietyt ehdot. eduroam-yhteistyössä mukana olevien organisaatioiden opiskelijoille ja henkilökunnalle avautuu eduroamin myötä mahdollisuus käyttää langatonta verkkoa ilman erityistä vierailijatunnusta ympäri maailmaa.


title: Eduroam

text: eduroamissa käyttäjät kirjautuvat omilla tunnuksillaan eduroam-vierailijaverkkoon toisessa korkeakoulussa tai tutkimuslaitoksessa. Tunnistamistiedot välitetään tietoturvallisesti kotiorganisaatiolle, joka tarkistaa tiedot käyttäjätietokannasta ja vastaa takaisin. Tiedonvälityksessä käytetään RADIUS-hierarkiaa ja käyttäjätunnuksen realm-osa (kayttajatunnus@realm) kertoo vierailijaverkolle, että tunnistamispyyntö on välitettävä hierarkiassa eteenpäin. Tiedot välitetään kansalliselle RADIUS-juurelle, joka realmin perusteella ohjaa autentikontipyynnön joko oikealle kotiorganisaatiolle, jos on kyse maan sisäisestä verkkovierailusta, tai kansainvälisille RADIUS-juurille.


title: Eduroam

text: Autentikointiin käytetään IEEE 802.1X -standardia, jota organisaation WLAN-verkon ja käyttäjien päätelaitteiden täytyy tukea. eduroam-yhteistyössä mukana olevien organisaatioiden verkoissa käytetään verkon nimenä (SSID:nä) "eduroam".


title: Invincible-luokka (lentotukialus)

text: Invincible-luokka on Britannian Kuninkaallisen laivaston edelleen palveluksessa oleva lentotukialusluokka, johon kuuluu kolme alusta. Luokan alusten päätehtävänä on toimia STOVL-koneiden ja helikoptereiden tukilaivana.


title: Invincible-luokka (lentotukialus)

text: Luokan alukset on suunniteltu dramaattisesti toisen maailmansodan jälkeen muuttuneisiin tarpeisiin. Ne on suunniteltu sukellusveneiden torjuntaan Atlantilla osana NATO:n puolustusta eikä toimimaan iskuosaston runkona kaikkialla maailmassa. Alusten suunnittelun lähtökohtana oli 1966 Tiger-luokan helikopteriristeilijöiden korvaaminen myöhemmin peruutetuilla CVA-01-luokan aluksilla.


title: Invincible-luokka (lentotukialus)

text: Peruuttamisen jälkeen päätettiin yhdistää perinteinen lentotukialus ja sukellusveneentorjuntaan tarkoitetut ratkaisut, jolloin syntyi helikopterein ja V/STOL lentokonein varustettu lentokannella varustettu alus.


title: Invincible-luokka (lentotukialus)

text: Ensimmäinen luokan aluksista "HMS Invincible" tilattiin 17. huhtikuuta 1973 Vickers Shipbuilding and Engineering yhtiöltä (VSEL) Barrow-in-Furnessin telakalta. Seuraava alus tilattiin 14. toukokuuta 1976. Luokan kolmas ja viimeinen alus tilattiin joulukuussa 1978.


title: Invincible-luokka (lentotukialus)

text:
"HMS Invincible" poistettiin palveluksesta heinäkuussa 2005, jolloin se siirrettiin Portsmouthin reserviin. "HMS Ark Royalin" oli tarkoitus olla palveluksessa vuoteen 2014, mutta se päätettiin lokakuussa 2010 poistaa käytöstä ennenaikaisesti.
Samalla myös "HMS Invincible" poistettiin reservilistalta ja se saatetaan myydä tai romuttaa.


title: Invincible-luokka (lentotukialus)

text: "HMS Illustrious" pysynee käytössä vuoteen 2015. Koska Harrier-hävittäjistä luovuttiin 2010, alukselle ei ole kiinteäsiipisiä koneita.


title: Invincible-luokka (lentotukialus)

text: Invincible-luokan tulee korvaamaan Queen Elizabeth -luokka (lentotukialus).


title: Fiat Fiorino

text: Fiat Fiorino on Fiatin vuodesta 1977 lähtien valmistama pieni hyötyajoneuvomalli. Ensimmäiset Fiorinot olivat muunnelmia Fiat 127:stä ja toisen sukupolven mallit puolestaan Unosta. Kolmas ja uusin Fiorino-sukupolvi on täysin oma mallinsa, mutta se perustuu Grande Punton alustalle. Nimi "Fiorino" tulee vanhasta eurooppalaisesta rahayksiköstä, floriinista (ital. "fiorino"). Vuodesta 2007 alkaen Fiorinoa on valmistanut Fiatin hyötyajoneuvo-osasto Fiat Professional.


title: Fiat Fiorino

text:
Ensimmäisen sukupolven Fiat Fiorino esiteltiin vuoden 1977 lopussa, ja se perustui Fiat 127:ään. Mallia oli saatavana sekä paketti- että lava-autona. Brasilian markkinoilla avolavamallia myytiin nimellä Fiat 147 Pick-up City. Espanjassa Fiat ja sen yhteistyökumppani SEAT valmistivat autoa nimellä Emelba 127 Poker, joka myöhemmin nimettiin SEAT Fiorinoksi. Sen valmistus päättyi vuonna 1986, jolloin sen korvasi SEAT Terra.
Fiorinossa käytettiin samoja nelisylinterisiä kahdeksanventtiilisiä moottoreita kuin Fiat 127:ssäkin. Bensiinimoottorit olivat 0,9- (44 hv) ja 1,05-litraiset (49 hv). Dieselvaihtoehto oli 1,3-litrainen (44 hv).


title: Fiat Fiorino

text: Fiorino koki kasvojenkohotuksen vuonna 1980, jolloin ajovalot, etusäleikkö ja -puskuri vaihdettiin uudenmallisiin.


title: Fiat Fiorino

text: Toisen sukupolven Fiat Fiorino tuli markkinoille vuonna 1988, ja se perustui Fiat Unoon. Pakettiauton ja avolavan lisäksi mallista valmistettiin myös tila-autoversiota nimeltään Fiorino Panorama. Tuonti Euroopan markkinoille päättyi vuonna 2000, mutta Etelä-Amerikassa autoa myytiin aina vuoteen 2013 saakka.


title: Fiat Fiorino

text: Bensiinimoottorit olivat 1,0, 1,2nbsp;FIRE, 1,4 ja 1,5. Dieselmoottori oli 1,7-litrainen, ja sitä sai sekä vapaasti hengittävänä että turboahdettuna versiona.


title: Fiat Fiorino

text: Ensimmäinen kasvojenkohotus tuli vuonna 1992, jolloin keulan ilmettä muokattiin vastaamaan Fiat Tipoa. Samalla tehtiin myös parannuksia alustarakenteisiin ja uudistettiin sisätiloja.


title: Fiat Fiorino

text: Euroopassa viimeinen kasvojenkohotus tehtiin vuonna 1997, jossa etusäleikkö vaihtui uudenmalliseen. Tuonti Eurooppaan päättyi vuonna 2000, jolloin Fiorinon korvasi Doblò.


title: Fiat Fiorino

text: Etelä-Amerikassa Fiorinoa nykyaikaistettiin vuonna 2004 uudella Doblòa vastaavalla etupään ulkoasulla. Viimeinen muutos tehtiin vuonna 2009, kun autoon tuli Fiatin uusi punainen logo. Valmistus päättyi joulukuussa 2013. Fiorinolle esiteltiin seuraajaksi uuteen 2010 esiteltyyn brasilialaisvalmisteiseen Unoon perustuva malli, jota ei viedä lainkaan Etelä-Amerikan markkinoiden ulkopuolelle.


title: Fiat Fiorino

text: Kolmannen sukupolven Fiat Fiorino esiteltiin vuonna 2007, ja se perustuu Grande Punton perusrakenteeseen. Sen sisarmallit ovat lähes identtiset Peugeot Bipper ja Citroën Nemo. Kolmikko valittiin Vuoden pakettiautoksi 2009. Tavarankuljetusmallin lisäksi joissain maissa on saatavana Fiat Qubo -niminen tila-autoversio.


title: Fiat Fiorino

text: Vuonna 2010 testattu Citroën Nemo sai Euro NCAP -kolaritestistä tulokseksi kolme tähteä viidestä.Bensiinimoottori on PSA:n valmistama kahdeksanventtiilinen 1,4-litrainen (72 hv). Dieselvaihtoehto on Fiatin 1,3 Multijet (75/95 hv). Vain Quboon on saatavana myös kahdeksanventtiilinen 1,4-litrainen FIRE (68 hv), joka toimii bensiinin lisäksi myös maakaasulla. Viisivaihteisen manuaalivaihteiston lisäksi dieselin yhteyteen on saatavissa kuusiportainen "Comfort-Matic"-robottivaihteisto.


title: Fiat Fiorino

text: Fiorinoa uudistettiin vuoden 2016 alkupuoliskolla muiden Fiat-pakettiautojen tyylisuunnan mukaiseksi. Kasvojenkohotuksessa sen ajovaloja nostettiin ylemmäs ja etupuskuri vaihdettiin uuteen. Sisällä uutta oli erilainen ohjauspyörä, mittariston päivitetty grafiikka sekä viisituumainen kosketusnäyttö, jonka yhteyteen saa myös navigointijärjestelmän.


title: Luca Giordano

text: Luca Giordano (s. 18. lokakuuta 1634 – 3. tammikuuta 1705) oli italialainen taidemaalari ja etsaaja.


title: Luca Giordano

text: Giordano syntyi Napolissa, oli Antonio Giordanon poika, joka oli myös taidemaalari. Varhaisella iällä, Giordano oli Napolin varakuninkaan Ribera suosituksesta pääsi työskentelemään Pietro da Cortonan alaisena. Hän sai lempinimen "Luca Fà-presto" (Luca Nopea). Giordano omaksui venetsialaiset ja roomalaiset tyylit. Hän yhdisti Paolo Veronesen ornamentaalisen tyylin elävän Pietro da Cortanan tyylin kanssa.


title: Luca Giordano

text: Espanjan Kaarle II kutsui hänet Madridiin, jossa hän viipyi 10 vuotta (1692–1702). Espanjassa hän teki maalauksia Madridin Kuninkaallisessa Palatsissa, Buen Retiron palatsissa, El Escorialissa, Toledossa ja muissa paikoissa.Esimerkkinä hänen vaikutteistaan Venetsiassa saivat Giovan Battista Langetti, Giovanni Coli ja Filippo Gherardi. Hänen kuuluisin oppilas maalauksessa oli Paolo de Matteis.


title: DJ Polarsoul

text: DJ Polarsoul (usein vain Polarsoul) on suomalainen DJ ja tuottaja. Hän on tuottanut kappaleita muun muassa Jodarokille, Asalle, Julma-Henrille ja Jujulle. Polarsoul tunnetaan varsin laajasta yhteistyöstään Asan kanssa, jolle hän on tuottanut kaksi albumia. Polarsoul on tehnyt useita mixtapeja, jotka yhdistelevät dancehallia, rappia, reggaeta sekä muita musiikkilajeja. Hänen ensimmäinen varsinainen albuminsa, tuottajalevy "Pilvilinna" julkaistiin 23.8.2013. Polarsoul toimii myös Asan keikka-DJ:nä sekä pyörittää omaa "Polarsoul Mixshow" radio-ohjelmaansa Bassoradiolla. Hänet on valittu kolme kertaa vuoden klubi-DJ:ksi Funk Awardseissa vuosina 2009, 2012 ja 2013. DJ Polarsoulin 23. elokuuta 2013 julkaistu "Pilvilinna" -albumi nousi parhaimmillaan Suomen virallisen albumilistan neljännelle sijalle. Kultabassokerho Awards palkitsi Polarsoulin kolmella eri palkinnolla vuonna 2014: vuoden tuottaja, vuoden debyyttialbumi (Pilvilinna) ja vuoden kappale (Ei kompromisseja).


title: Gorilla Zoe

text: Alonzo Mathis (s. 26. tammikuuta 1983), taiteilijanimeltään Gorilla Zoe, on yhdysvaltalainen rap-muusikko. Hänen ensimmäinen albuminsa "Welcome to the Zoo" julkaistiin vuonna 2007 ja toinen albumi "Don't Feed da Animals" julkaistiin maaliskuussa 2009.Helmikuussa 2010 hän julkaisi joka päivä yhden mixtapen.


title: Soul Revolution Part II

text: Soul Revolution Part II on reggaeyhtye The Wailersin vuonna 1971 julkaistu albumi. Albumi on instrumentaaliversio edellisestä "Soul Revolution" -albumista.


title: Saantosuoja

text: Saantosuojalla tarkoitetaan vilpittömästi toimineen ostajan suojaa esineen oikeaa omistajaa tai vastaavassa asemassa olevaa sivullista vastaan. Toisin sanoen saantosuoja (vilpittömän mielen suoja) takaa luovutuksensaajalle (ostajalle, lahjan saajalle ym.) laillisen oikeuden irtaimistoon, jonka hän on vilpittömässä mielessä saanut. Saantosuojaa rasittaa kuitenkin oikean omistajan lunastusoikeus esineeseen.


title: Saantosuoja

text: Esimerkiksi A:n lainatessa irtaimen esineen B:lle ja tämän myydessä kyseisen esineen vilpittömästi toimineelle C:lle, C saa saantosuojaa eli hänestä tulee esineen omistaja.


title: Saantosuoja

text: Koska kyseinen esine oli kaupantekohetkellä B:n hallinnassa, on C:n mahdollista sen perusteella tehdä omistajaolettama ja täten saada saantosuojaa A:ta vastaan. Suomen oikeuden mukaan esine on tämän jälkeen laillisesti C:n omistuksessa eli kyseessä on laillinen saanto. A:lla on kuitenkin oikeus lunastaa esine takaisin C:ltä. Samoin on laita, jos esineen omistaja on vain luovuttanut esineen B:n säilytettäväksi, mutta tämä on luvattomasti myynyt sen.Esimerkiksi oikeustapauksessa KKO:1948-II-101 "B oli myynyt A:n omistaman maalauksen C:lle, joka oli lahjoittanut sen taidesäätiö D:lle. D velvoitettiin luovuttamaan maalaus A:lle lunastusta vastaan, joka oli sen kauppahinnan määräinen, minkä C oli siitä maksanut." Toisin sanoen taidesäätiö D sai saantosuojaa oikeaa omistajaa A:ta vastaan ja näin ollen sai rahakorvauksen siitä, että joutui luopumaan taulusta.


title: Saantosuoja

text: Saantosuojaa ei voi saada, jos esineen alkuperäinen omistaja on menettänyt esineen näpistyksen, varkauden, ryöstön taikka kiristyksen johdosta. Tällaisessa tapauksessa vilpittömässä mielessä oleva ostaja on velvollinen palauttamaan esineen oikealle omistajalleen ilman lunastusta, ja rikokseen syyllistynyt myyjä on velvollinen maksamaan vahingonkorvausta.


title: Metodologia

text: Metodologia (< ) eli menetelmäoppi on tieteenfilosofian osa-alue, joka tutkii tieteellistä menetelmää. Metodologia sisältää ne tavat ja keinot, joilla tieteellistä tietoa tavoitellaan, hankitaan, muodostetaan ja perustellaan.


title: Metodologia

text: Metodologiaan kuuluu johonkin oppialaan tai tutkimukseen liittyvien filosofisten oletusten ja perusteiden tutkiminen suhteessa tieteelliseen menetelmään. Tämän vuoksi tieteelliset julkaisut sisältävät usein ensimmäisenä tutkijoiden käyttämää metodologiaa käsittelevän luvun. Se ei esittele ainoastaan käytettyjä menetelmiä, vaan usein myös tutkijoiden ontologisia ja tietoteoreettisia näkemyksiä.


title: Soul Revolution

text: Soul Revolution on reggaeyhtye The Wailersin vuonna 1970 julkaistu albumi. Albumin tuottivat Bob Marley ja Lee Perry.


title: Parabelin piiri

text: Parabelin piiri () on paikallinen itsehallintoalue Tomskin alueen pohjoisosassa Venäjällä. Vuonna 1935 perustetun piirin pinta-ala on 35 800 neliökilometriä ja asukkaita on 12 200 henkeä (vuonna 2008).


title: Parabelin piiri

text: Piirin pinta-alasta 64,6 % on metsää, 30,2 % suota, 1,6 % maatalousmaata ja 1,4 % laidunmaata. Suurimmat joet ovat Ob, Parabel ja Paidugina. Seudulla sijaitsee Tomskin alueen suurin järvi Mirnoje. Alueella on huomattavia öljy- ja kaasuesiintymiä.


title: Parabelin piiri

text: Hallinnollinen keskus on Parabelin kylä. Piiriin kuuluu 5 maalaiskuntaa: Narym, Novoseltsevo, Parabel, Staritsa ja Zavodskoje.


title: Parabelin piiri

text: Alueen kanta-asukkaita ovat selkupit. Venäläisasutus on syntynyt 1500–1600-lukujen vaihteessa, jolloin perustettiin mm. Narymin linnoitus. 1800-luvun alusta lähtien seudulle karkoitettiin dekabristeja, puolalaisia kapinallisia, vuoden 1905 vallankumoustapahtumien osanottajia ym. Karkoitukset jatkuivat Stalinin aikana. Pelkästään vuosina 1930–1931 seudulle siirrettiin 200 000 ihmistä. 1970–1980-luvuilla alettiin hyödyntää rikkaita öljyesiintymiä.


title: Parabelin piiri

text: Hiljattain valmistunut maantie yhdistää piirikeskuksen Tomskiin. Obilla on jokiliikennettä. Parabelin lentokenttä on nykyään suljettu.


title: Parabelin piiri

text: Vuonna 2007 piirin alueella tuotettiin 1,28 miljoonaa tonnia öljyä ja 1,66 miljardia kuutiometriä kaasua. Muita tuotannonaloja ovat metsä- ja elintarviketeollisuus. Maatalous on keskittynyt maidon ja lihan tuotantoon. Perinteisiä elinkeinoja ovat kalastus ja turkiseläinten metsästys.


title: Parabelin piiri

text: Nähtävyyksiä ovat historiallinen Narymin kylä ja sen poliittisille karkoitusvangeille omistettu museo. Parabelissa on lasten taidekoulu ja taidegalleria. Špalozavodin taajamassa toimii 1930-luvulla perustettu kansanteatteri. Parabelissa ja Narymin kylässä on 1990-luvun alusta lähtien opetettu selkupin kieltä.


title: Lukkiset

text: Lukkiset ("Arachnothera") on medestäjien heimoon kuuluva varpuslintusuku. Lukkisten sukuun kuuluu BirdLifen mukaan 12 lajia.


title: Soul Rebels

text: Soul Rebels on reggaeyhtye The Wailersin vuonna 1970 julkaistu albumi. Albumi oli yhtyeen ensimmäinen Jamaikan ulkopuolella julkaistu albumi. Albumin tuotti Lee Perry.


title: Ruusuruoho

text: Ruusuruoho eli ketoruusuruoho ("Knautia arvensis") on heinä–elokuussa kukkiva monivuotinen ruohovartinen kasvi. Sen kukat ovat vaaleanpunaisia tai sinivioletteja.


title: Ruusuruoho

text: Ruusuruoho kasvaa 30–80 cm korkeaksi. Sen lehdet ja varret ovat himmeän harmaanvihreitä, varsi haaroo yläosastaan. Se on lyhyen ja kankean karvan peittämä. Kukinto on 2–3 cm leveä mykerö, jota suojaavat kehtomaisesti asettuneet ylälehdet. Kukinto on vastakohtainen, laitakukat selvästi muita suurempia. Varsilehdet sijaitsevat vastakkain ja ovat tavallisesti pariliuskaisia. Ruusukelehdet talvehtivat, kukinta tapahtuu vasta toisena vuonna. Ruusuruoho muistuttaa ulkonäöltään jonkin verran purtojuurta ja vuorimunkkia.


title: Ruusuruoho

text: Ruusuruoho kasvaa kuivahkoissa ja aurinkoisissa paikoissa: rinneniityillä, kedoilla ja pientareilla, erityisesti entisillä kaskimailla. Se ei viihdy savimailla. Ruusuruohoa myydään myös koristekasviksi.


title: Ruusuruoho

text: Ruusuruohoa esiintyy vakinaisesti Etelä- ja Keski-Suomessa; idässä ja Ahvenanmaalla se on varsin yleinen. Lapissa ruusuruoho on uustulokas.


title: Ruusuruoho

text: Kasvi leviää pähkylöiden avulla, joita esimerkiksi muurahaiset kuljettavat. Pähkylöiden pienet sukaset tarttuvat eläinten turkkiin ja lintujen höyhenpeitteeseen.


title: Ruusuruoho

text: Ruusuruoho on erinomainen mesikasvi, ja sitä pidetään tärkeänä ravintokasvina avoimien hiekkamaiden harvinaisille ja uhanalaisille perhoslajeille. Kasvi on nykyisin harvinaistuneen päiväperhosen ruusuruohokiitäjän ("Hemaris tityus") toukkien ravintokasvi. Aikuiset yksilöt lentävät mielellään myös muissa kukissa, kuten syreeneissä ja voikukissa.


title: Ruusuruoho

text: Mesikasvina ruusuruohoa suositellaan myös puutarhojen ja niittyjen syyskesän perhoskasvina. Lääkekasvina ruusuruohoa on käytetty muun muassa syyhyn ja paiseiden hoitamiseen.


title: Ruusuruoho

text: Suku "Knautia" on nimetty saksalaisen kasvitieteilijän ja lääkärin Christian Knautin (1654-1716) mukaan. Lajinimi "arvense" tulee latinan sanasta "arvum" 'pelto', joka kuvaa ruusuruohon aurinkoista kasvupaikkaa.


title: Auringonpilari

text: Auringonpilari on toiseksi yleisin haloilmiö. Se havaitaan keskimäärin Suomessa jopa 110 kertaa vuodessa. Auringonpilari näyttää Auringosta joko ylös- tai alaspäin lähtevältä pystysuoralta pilarilta. Pilari voi näkyä vain, kun aurinko on matalalla. Jos aurinko on hyvin matalalla, pilari on väriltään punainen. Muutoin pilari on tavallisesti valkea, sillä säteet heijastuvat laattakiteistä. Myös pylväskiteet voivat muodostaa auringonpilarin, jonka kanssa näkyy 22 asteen sivuava kaari.


title: Auringonpilari

text: Auringonpilarin pituus vaihtelee parista asteesta aina pariinkymmeneen asteeseen.


title: Auringonpilari

text: Talvisin katuvaloilla jääsumussa voi näkyä lampun värisiä keinovalopilareita.


title: Horisonttirengas

text: Horisonttirengas on haloilmiö, jossa valkea rengas kiertää taivaankantta horisontin suuntaisesti. Se on aina samalla korkeudella kuin renkaaseen liittyvä Aurinko tai Kuu. Se on myös kauttaaltaan saman värinen. Horisonttirenkaasta nähdään yleensä vain osa, kokonaan näkyessään se on vaikuttava näky. Taitava havaitsija saattaa nähdä renkaan noin kymmenen kertaa vuodessa. Kokonaisena se näkyy erittäin harvoin, vain noin kerran vuodessa.


title: Narym

text: Narym () on kylä, maalaiskunta ja entinen kaupunki Tomskin alueen Parabelin piirissä Venäjällä. Se sijaitsee Obin varrella lähellä Ketjoen suuta 25 kilometriä Parabelista pohjoiseen. Kylässä on 1 000 ja koko kunnassa 2 300 asukasta.


title: Narym

text: Vuonna 1596 venäläiset rakensivat selkuppien asuinseudulle Narymin linnakkeen. Vuonna 1601 perustettiin Narymin kaupunki ja sitä ympäröinyt kihlakunta. Nykyiselle paikalle kaupunki siirrettiin vuonna 1629. Vuonna 1782 Narymista tuli Tobolskin lääniin kuuluneen piirikunnan keskus. Vuonna 1822 kaupunki menetti hallinnolliset tehtävänsä ja vuonna 1925 se alennettiin kyläksi. Nykyään Narymin kuntaan kuuluvat myös Alatejevon ja Lugovskojen kylät sekä Špalozavodin ja Talinovkan taajamat.


title: Narym

text: Historiansa aikana paikkakunta on toiminut mm. dekabristien, puolalaisten kapinallisten, narodnikkien, Venäjän vallankumouksellisten ja Stalinin ajan vainojen uhrien karkoituspaikkana. Kuuluisia karkoitettuja ovat Valerian Kuibyšev, Aleksei Rykov, Josif Stalin ja Jakov Sverdlov. Paikkakunnalla on syntynyt venäläinen kirjailija Vadim Koževnikov.


title: Narym

text: Vuonna 1948 Narymiin avattiin Stalin-museo, joka vuonna 1960 muutettiin karkoitettujen bolševikkien ja vuonna 1991 poliittisten karkoitusten museoksi. Sen yhteydessä toimii myös selkuppien, hantien ja evenkien perinteistä kulttuuria esittelevä ulkomuseo.


title: Narym

text: Vuonna 1932 perustettu Narymin piirikunta kuului Länsi-Siperian aluepiiriin. Sen keskuspaikkana toimi Kolpaševon taajama (vuodesta 1938 kaupunki). Piirikunta lakkautettiin vuonna 1944 ja siihen kuuluneet piirit liitettiin vasta perustettuun Tomskin alueeseen.


title: Kjell Eldensjö

text: Kjell Eldensjö (s. 1941) on ruotsalainen kristillisdemokraattinen poliitikko. Koulutukseltaan hän on insinööri. Hän on istunut Ruotsin valtiopäivillä vuosina 1991–1994 ja 1998–2002 sekä jälleen vuodesta 2006.


title: Kameruninmedestäjät

text: Kameruninmedestäjät ("Cyanomitra") on medestäjien ("Nectariniidae") heimoon kuuluva varpuslintusuku. Kameruninmedestäjien sukuun kuuluu BirdLifen mukaan seitsemän lajia. Joissain lähteissä suvun lajit luetaan kuuluvaksi medestäjien ("Nectarinia") sukuun.


title: Formula 3 Masters

text: Formula 3 Masters on vuosittain järjestettävä Formula 3 -luokan kutsukilpailutapahtuma, joka ajetaan Hollannissa, Zandvoortin radalla. Siinä on mukana kuljettajia Formula 3 Euro-sarjasta ja Britannian formula 3 -sarjasta.


title: Formula 3 Masters

text: Vuosina 2007 ja 2008 se ajettiin Belgian Zolderissa, koska kilpailu aiheutti liikaa melua Zandvoortin alueella. Vuonna 2009 kilpailu kuitenkin palasi takaisin Zandvoortiin.


title: Formula 3 Masters

text: Vuonna 2009 Formula 3:n eurosarjassa ajanut Valtteri Bottas voitti ensimmäisenä suomalaisena kilpailun, lähti paalupaikalta ja ajoi myös nopeimman kierroksen. Kaksoisvoiton suomalaisille varmisti Mika Mäki, joka oli kilpailun toinen.


title: Formula 3 Masters

text: Vuonna 2010 Bottaksesta tuli ensimmäinen kuljettaja, joka on voittanut kilpailun kahdesti. Myöhemmin samaan pystyi Felix Rosenqvist joka voitti kilpailun vuosina 2011 ja 2013.


title: Formula 3 Masters

text: Kilpailu tunnetaan edelleen parhaiten vanhalla nimellään Marlboro Masters, jolla se ajettiin vuosina 1991-2005. Euroopan unionin kiellettyä tupakkamainonnan, kilpailun nimisponsorina on ollut BP 2006-2007; RTL 2008, 2010 ja Tango 2009.


title: Roland Brückner

text: Roland Brückner (s. 14. joulukuuta 1955 Köthen, Saksi-Anhalt, Saksan demokraattinen tasavalta) on entinen itäsaksalainen telinevoimistelija ja olympiavoittaja. Yksittäisistä telineistä parhaiten hän menestyi permannolla.


title: Roland Brückner

text: Brückner saavutti Montréalin 1976 olympialaisissa pronssia telinevoimistelun joukkuekilpailussa. Hän oli itäsaksalaisista neljänneksi paras eikä siten päässyt mukaan henkilökohtaiseen moniotteluun. Permannolla hän sijoittui neljänneksi pistein 19,275. Moskovan 1980 olympialaisissa Brückner voitti permannolla kultaa 19,750 pisteellä. Hän saavutti hopeaa joukkuekilpailussa sekä pronssia hypyssä (19,775) ja nojapuilla (19,650). Hevosella (19,725) ja renkailla (19,575) hän sijoittui neljänneksi. Moniottelussa hän oli parhaana itäsaksalaisena viides 117,300 pisteellä.


title: Roland Brückner

text: Brückner voitti permannolla maailmanmestaruuden Fort Worthissa 1979. Hän jakoi mestaruuden isäntämaan Kurt Thomasin kanssa. Rooman EM-kilpailuissa 1981 Brückner voitti permannolla Euroopan-mestaruuden tasapistein Neuvostoliiton Juri Koroljevin kanssa.


title: The Wailing Wailers

text: The Wailing Wailers on reggaeyhtye The Wailersin ensimmäinen studioalbumi. Albumi julkaistiin vuonna 1965.


title: Dead Reckoning

text: Dead Reckoning voi tarkoittaa seuraavia:


Dead Reckoning


title: Unknown

text: Unknown ja The Unknown tarkoittaa seuraavia asioita:


title: The Fly

text: The Fly voi tarkoittaa:


title: The Fly

text: The Fly voi tarkoittaa myös seuraavia:


title: Badlands (yhtye)

text: Badlands on vuosien 1988–1993 aikana toiminut yhdysvaltalainen hard rock-yhtye, jonka perustivat entinen Ozzy Osbourne-kitaristi Jake E. Lee ja lyhyen ajan myös Black Sabbathissa laulanut Ray Gillen. Yhtye julkaisi urallaan kolme studioalbumia, viimeisen hajoamisensa jälkeen vuonna 1998. Yhtyeen varsinaiset keulahahmot olivat kuitenkin Jake E. Lee ja alkuperäisrumpali Eric Singer, joka lähti yhtyeestä vuonna 1991.


title: Badlands (yhtye)

text: Badlandsin perustivat Jake E. Lee ja Ray Gillen vuonna 1988. Pian mukaan liittyivät myös basisti Greg Chaisson ja rumpali Eric Singer. Yhtye kirjoitteli jonkin aikaa omia kappaleita, ja solmi vuonna 1989 levytyssopimuksen Atlantic Recordsin kanssa. Yhtyeen ensimmäinen levy, "Badlands" julkaistiin kesäkuussa 1989 ja albumin tuotti Paul O'Neill. Esikoisalbumi myi kiitettävästi kultaa, ja sai myöhemmin "Allmusic"-sivustolta pisteet 4/5. Albumilta julkaistiin kaksi singleä, "Dreams In The Dark" ja "Winter Call". Kappaleista kuvattiin myös musiikkivideot, jotka nauttivat suuresta esitysajasta MTV:llä. Billboardin listoilla levy oli korkeimmillaan sijalla 57.


title: Badlands (yhtye)

text:
Singer lopetti Badlandsissa siirtyen pian Kissin rumpaliksi. Tilalle tuli Jeff Martin, joka lauloi aiemmin Racer X -nimisessä yhtyeessä. Yhtyeen uusi albumi, "Voodoo Highway" (1991) oli tyyliltään hieman löyhempi, joka johtui lähinnä siitä ettei Singer enää hoidellut rumpalin tehtäviä. Yhtyeen oli määrä julkaista kolmas studioalbumi, ja orkesteri lähti studioon "Voodoo Tour"in päätyttyä. Studiossa, juuri kun äänitykset oli saatu valmiiksi ja levyä alettiin viimeistellä, Gillen riitautui Leen kanssa, ja tämä johti siihen, että Gillen erotettiin yhtyeestä. Pian Gillenin lähdön jälkeen muu yhtye kuitenkin huomasi, ettei ollut kykenevä jatkamaan ilman vakituista laulajaa. Levy viimeisteltiin loppuun, mutta lopulta jätettiin julkaisematta.
Yhtye oli päättänyt lopettaa uransa ja kertoi tästä MTV:n suorassa lähetyksessä, johon muun yhtyeen pyynnöistä huolimatta Ray Gillen ei saapunut. Gillen kuoli 1. joulukuuta 1993 AIDSiin.


title: Badlands (yhtye)

text: Eric Singer jatkoi soittamista Kississä vuoteen 1996, jolloin yhtyeen alkuperäiskokoonpano teki paluun. Singer palasi Kissiin uudelleen vuonna 2001, mutta lähti yhtyeestä jälleen 2002 alkuperäisrumpali Peter Crissin tultua rumpaliksi. Vuodesta 2004 Singer on soittanut jälleen Kississä, joka vieraili Suomessa toukokuun 27. ja 28. päivä 2008. Jeff Martin jatkoi yhä Racer X -yhtyeensä kanssa, ja soitti rumpuja myös Dokkenin kesäkiertueella 2008. Greg Chaisson julkaisi soololevyn "It's About Time" vuonna 1994. Jake E. Lee on sittemmin jatkanut soolouralla ja useiden muiden artistien levyillä. Vuonna 1998 yhtyeen viimeisimmän kokoonpanon jäsenet lukuun ottamatta Ray Gilleniä kokoontuivat yhteen vielä kerran ja veivät 1992 nauhoitetun levynsä loppuun ja se julkaistiin 1998 nimellä "Dusk". Albumia seurasi pienimuotoinen klubikiertue, jolla Eric Singer vieraili laulajana. Vuonna 2007 uutisoitiin, että Jake E. Lee ja Greg Chaisson ovat ilmaisseet halunsa koota Badlandsin uudelleen, mutta muiden jäsenien mielipiteitä ei olla vahvistettu. Vuonna 2006 yhtye julkaisi myös kokoelma-albumin "The Best of Badlands", joka sisältää myös livealbumin, jonka kappaleet on nauhoitettu "Voodoo Highway"-levyn kiertueella.


title: Medestäjät (suku)

text: Medestäjät ("Nectarinia") on medestäjien ("Nectariniidae") heimoon kuuluva varpuslintusuku. Medestäjien sukuun kuuluu BirdLifen mukaan kuusi lajia. Joissain lähteissä, kuten ITIS, sukuun luetaan kuuluvaksi myös muita medestäjien heimon sukuja ja lajeja.


title: Juha Louhi

text: Juha Petri Ilmari Louhi (ent. Turunen, s. 22. syyskuuta 1964 Turku) on oikeustieteen lisensiaatti, joka syyllistyi nuoren naisen kaappaukseen vuonna 2009. Työuransa Turunen on tehnyt yksityisessä asianajotoimistossa, KPMG-tilintarkastusyhtiössä sekä Turun yliopiston rehtorinvirastossa. Hänellä on kolme lasta. Turunen on työskennellyt 1990-luvulla kahtena kesänä vartijana Turun vankilassa. Hän oli mukana myös Turun yrittäjien hallituksessa.


title: Juha Louhi

text: Turunen on myöntänyt tehneensä ihmissieppauksen kesällä 2009. Hän tunnusti tekonsa 16. kesäkuuta 2009 käydyssä vangitsemisoikeudenkäynnissä. Turunen sai kaapatusta Minna Nurmisesta kahdeksan miljoonan euron lunnasrahat, jotka löydettiin kokonaisuudessaan eri kätköistä kaappauksen jälkeen. Poliisin mukaan kaappaus ei tapahtunut hetken mielijohteesta vaan rikos oli erittäin hyvin suunniteltu ja sen toteuttaminen oli aloitettu varmuudella jo alkuvuodesta.


title: Juha Louhi

text: Sieppausdraama alkoi 27. toukokuuta 2009, kun 26-vuotias Minna Nurminen katosi Helsingin Töölössä sijaitsevasta asunnostaan. Hänet kaapattiin asunnostaan ja kuljetettiin laatikossa suoraan Turkuun. Turunen piti Nurmista vankina kerrostaloasuntoon rakentamassaan äänieristetyssä sellissä Pohjolan kaupunginosassa. Omaiset tekivät katoamisilmoituksen 30. toukokuuta.


title: Juha Louhi

text: Kiikalan lentokenttä pidettiin suljettuna 5.–9. kesäkuuta. Poliisi pyysi ilmailuhallintoa rajoittamaan ilmatilan käyttöä Turun ja Helsingin välisellä alueella. Julkisuuteen kerrottiin, että kyseessä on poliisin ja puolustusvoimien salainen harjoitus, josta ei tehty normaalikäytäntöön kuuluvia ennakkoilmoituksia. 12. kesäkuuta 2009 turkulaisen pysäköintihallin ajoluiskasta löytyi suuri määrä sadan euron seteleitä, jotka olivat osa siepatun omaisten maksamista lunnaista. Asian todellista laitaa ei kuitenkaan kerrottu julkisuuteen. 13. kesäkuuta Nurminen löydettiin hieman puolenyön jälkeen fyysisesti vahingoittumattomana metsästä Ruskon kunnan Vahdolta. Poliisi pidätti Turusen muutama tunti sen jälkeen.


title: Juha Louhi

text: Minna Nurmisen äiti on Hanna Nurminen, joka kuuluu varakkaaseen Herlinien teollisuussukuun.


title: Juha Louhi

text: Turusen saamista kahdeksan miljoonan lunnasrahoista puolet löydettiin samana päivänä. Loput rahat löydettiin myöhemmin kätkettyinä kolmeen eri maastokätköön Turun seudulla. Turunen ei auttanut rahojen löytämisessä vaan poliisi suoritti etsinnät omatoimisesti. Poliisi sai operaation aikana asiantuntija-apua Britanniasta, Ruotsista ja muista EU-maista sekä Yhdysvalloista. Avustamassa olivat myös Ilmailulaitos, Puolustusvoimat, Tiehallinto, Suomen Pankki ja verkko-operaattorit. Operaatiota johti Helsingin poliisilaitos ja siihen osallistui satoja henkilöitä.


title: Juha Louhi

text: Esitutkinta-aineiston mukaan sieppauksen kohteiksi oli myös muita ehdokkaita. Yksi näistä oli liikemies Jussi Salonojan silloinen tyttöystävä. Lisäksi vaihtoehtona oli toinenkin Herlinin suvun jäsen, lopulta kaapatun Minna Nurmisen täti. Nurminen valikoitui kuitenkin joukosta pian.


title: Juha Louhi

text: Maaliskuussa 2010 Helsingin käräjäoikeus tuomitsi Turusen yhdeksän vuoden vankeuteen sekä maksamaan uhrille ja tämän vanhemmille korvauksia yhteensä 138 000 euroa korkoineen. Niin syyttäjä kuin Turunenkaan eivät valittaneet tuomiosta.


title: Juha Louhi

text: Kesäkuussa 2012 uutisoitiin, että Louhi on siirretty suljetusta vankilasta Satakunnan avovankilan Huittisten osastolle. Hän vapautui valvottuun koevapauteen syyskuussa 2013.


title: Juha Louhi

text: Syyskuussa 2009 valtionsyyttäjä nosti Turusta vastaan jutun, jossa häntä epäiltiin 138 000 euron kavalluksesta alaikäiseltä. Syyttäjän mukaan Turunen teki kavalluksen edunvalvojana ja myöhemmin antaessaan maistraatille edunvalvojan vuositilin käytti kahta väärennettyä asiakirjaa salatakseen anastuksen. Helsingin käräjäoikeudessa hänet tuomittiin törkeästä kavalluksesta ja väärennyksestä maksamaan uhrille korvauksia 85 000 euroa korkoineen.


title: Juha Louhi

text: Turunen oli SDP:n kunnallisvaaliehdokkaana vuoden 2008 vaaleissa, joissa hän sai 89 ääntä.


title: Reader

text: Reader tarkoittaa englanniksi lukijaa ja voi tarkoittaa muun muassa seuraavia asioita:


title: Kristiansand Orienteringsklubb

text: Kristiansand Orienteringsklubb eli KOK on menestynyt norjalainen suunnistusseura.


title: Kristiansand Orienteringsklubb

text: Vuonna 2009 seuran miesjoukkueet voittivat sekä Tiomilan että Jukolan viestin. Seura voitti myös vuoden 2008 Tiomilan miesten viestin.


title: Kristiansand Orienteringsklubb

text: Jon Duncan, Holger Hott, Daniel Hubmann, Baptiste Rollier ja Jørgen Rostrup edustavat seuraa.


title: Klaus Köste

text: Klaus Köste (27. helmikuuta 1943 Frankfurt an der Oder – 14. joulukuuta 2012 Wurzen) oli Saksan yhdistynyttä joukkuetta ja Itä-Saksaa urheilu-urallaan edustanut telinevoimistelija, olympiavoittaja ja Euroopan mestari.


title: Klaus Köste

text: Köste kilpaili telinevoimistelun MM-kisoissa ensimmäisen kerran Prahassa 1962. Tokion kesäolympialaisissa 1964 hän saavutti joukkuekilpailussa pronssia ja sijoittui henkilökohtaisessa moniottelussa 18:nneksi. Méxicon kesäolympialaisissa 1968 hän saavutti joukkuekilpailussa jälleen pronssia ja keräsi itäsaksalaisista toiseksi parhaat pisteet. Rekillä hän sijoittui neljänneksi pistein 19,225 ja moniottelussa 16:nneksi pistein 111,85.


title: Klaus Köste

text: Uransa ainoan henkilökohtaisen MM-mitalin Köste saavutti Ljubljanassa 1970 sijoittuessaan rekillä jaetulle pronssille. Madridin EM-kilpailuissa 1971 hän voitti kultaa rekillä sekä saavutti hopeaa nojapuilla ja pronssia hypyssä.


title: Klaus Köste

text: Münchenin kesäolympialaisissa 1972 Köste voitti kultaa hypyssä 18,850 pisteellä. Neuvostoliiton Viktor Klimenko hävisi hänelle 0,025 pisteen ja Nikolai Andrianov 0,05 pisteen erolla. Joukkuekilpailussa Köste sai kolmannen kerran olympiapronssia. Hän sijoittui viidenneksi permannolla (18,825) ja renkailla (18,950) sekä parhaana itäsaksalaisena kuudenneksi moniottelussa (113,075).


title: Klaus Köste

text: Grenoblen EM-kilpailuissa 1973 Köste voitti rekillä kultaa tasapistein länsisaksalaisen Eberhard Giengerin kanssa. Lisäksi hän saavutti pronssia moniottelussa ja permannolla. Hänen voimistelu-uransa päättyi loukkaantumiseen vuonna 1974.


title: Klaus Köste

text: Köste voitti voimistelijanurallaan 34 maansa mestaruutta. Hän toimi urheilu-uransa jälkeen voimistelunopettajana. Köste kuoli 14. joulukuuta 2012 Wurzenissa, 69-vuotiaana.


title: Southern Rain

text: Southern Rain on amerikkalaisen kantrilaulaja Billy Ray Cyrusin kuudes studioalbumi ja ensimmäinen Monument Recordsin julkaisema hänen lähdettyään Mercury Recordsilta 1999. Albumista julkaistiin viisi singleä: "You Won't Be Lonely Now", "We the People", "Burn Down the Trailer Park", "Crazy 'Bout You Baby" ja "Southern Rain".


title: Maratoonari (romaani)

text: Maratoonari () on William Goldmanin kirjoittama, vuonna 1974 ilmestynyt paranoidinen jännitystarina. Romaanin suomennos ilmestyi vuonna 1976 Tammen kustantamana.


title: Maratoonari (romaani)

text: Vuonna 1976 romaanista tehtiin samanniminen elokuvasovitus, jonka pääosassa näyttelevät Dustin Hoffman, Laurence Olivier ja Roy Scheider. Elokuvan ohjasi John Schlesinger.


title: Badlands (Badlandsin albumi)

text: Badlands on Badlandsin esikoisalbumi, joka julkaistiin vuonna 1989. Albumin tuotti Paul O'Neill. Levyltä julkaistiin kaksi singleä, "Dreams In The Dark" ja "Winter's Call". Molemmista kappaleista kuvattiin myös musiikkivideot, jotka pyörivät tiuhaan tahtiin MTV:llä. Albumi saavutti kultalevyn rajan vuonna 1990.


title: Time Flies (albumi)

text: Time Flies on Billy Ray Cyrusin seitsemäs studioalbumi. Se julkaistiin vuonna 2003, ja se on ainoa Manacy Entertaimentin julkaisema albumi.


title: What a Girl Wants

text: What a Girl Wants voi viitata ainakin seuraaviin:


title: Johan Broända

text: Johan Jakob Broända () oli suomalainen poliitikko. Hänen puolueensa oli Ruotsalainen kansanpuolue.


title: Johan Broända

text: Vaasan läänin pohjoista vaalipiiriä edustanut Broända toimi kansanedustajana viiden vuoden ajan, huhtikuusta 1919 huhtikuuhun 1924. Hänet valittiin eduskuntaan kaksissa vaaleissa, eduskuntavaaleissa 1919 ja eduskuntavaaleissa 1922. Eduskunnan valiokunnista hän vaikutti laki- ja talousvaliokunnassa, suuressa valiokunnassa ja talousvaliokunnassa. Hän oli myös niin kutsutun Tulenheimon komitean jäsen. Broända toimi poliittisella urallaan myös Kruunupyyn kunnallislautakunnan ja kunnanvaltuuston jäsenenä, molempien puheenjohtajana sekä Ruotsalaisen kansanpuolueen lisätyn keskushallituksen jäsenenä.


title: Johan Broända

text: Broända oli ammatiltaan maanviljelijä. Hän viljeli maata kotitilallaan Kruunupyyssä. Nuorena hän työskenteli merillä ja Yhdysvalloissa. Hän toimi myös maallikkotuomarina, lautamiehenä, ja sai herastuomarin arvonimen.


title: Johan Broända

text: Broändan vanhemmat olivat maanviljelijä Jakob Broända ja Maria Forsnäs. Hänen puolisonsa oli Anna Wilhelmina Åminne, jonka kanssa hän avioitui vuonna 1891. Johan Broända kuoli lokakuussa 1947, 81-vuotiaana.


title: Kaliumdikromaatti

text: Kaliumdikromaatti (KCrO) on kalium- ja dikromaatti-ionien muodostama ioniyhdiste. Luonnossa kaliumdikromaattia esiintyy harvinaisena lopetsiittimineraalina.


title: Kaliumdikromaatti

text: Huoneenlämpötilassa kaliumdikromaatti esiintyy kirkkaan oranssinpunaisina tri- tai monokliinisinä kiteinä, jotka ovat viileään veteen kohtuullisesti liukenevia ja kuumaan veteen liukenevat erittäin hyvin. Kaliumdikromaatin 10-prosenttinen vesiliuos on hapan, pH on 3,57. Yhdiste on voimakkaasti hapettava ja reagoi kiivaasti helposti syttyvien ja hapettuvien aineiden kanssa.


title: Kaliumdikromaatti

text: Kaliumdikromaattia voidaan valmistaa kuumentamalla kaliumkloridin ja natriumdikromaatin vesiliuoksia. Lisäksi syntyy natriumkloridia. Laskettaessa liuoksen lämpötilaa viilenevään veteen niukkaliukoisin kaliumdikromaatti kiteytyy ensimmäisenä ja voidaan kerätä talteen.


title: Kaliumdikromaatti

text: Suuria määriä kaliumdikromaattia valmistetaan kuumentamalla kromiittimalmia kaliumkarbonaatin kanssa kalsiumhydroksidin läsnä ollessa. Tuotteina syntyy Rauta(III)oksidi ja kaliumkromaattia. Kaliumkromaatti erotetaan seoksessa liuottamalla se veteen. Kaliumkromaattiliuos muutetaan kaliumdikromaatiksi antamalla kaliumkromaatin reagoida rikkihapon kanssa. Syntyvät tuotteen kaliumdikromaatti ja kaliumsulfaatti voidaan erottaa kiteyttämällä ne.


title: Kaliumdikromaatti

text: Kaliumdikromaattia käytetään pyrotekniikassa, väriaineena kankaiden värjäyksessä, maalauksessa ja painoväreissä sekä korroosion estoaineena ja depolarisaattorina kuivapareissa. Aikaisemmin kaliumdikromaattia käytettiin myös ulkoisesti adstringenttinä ja antiseptisenä aineena.


title: Kaliumdikromaatti

text: Kaluimdikromaatti on vahva hapetin ja sitä käytetään orgaanisessa kemiassa alkoholien hapettamiseen. Primääriset alkoholit hapettuvat kuumennettaessa kaliumdikromaatin kanssa aldehydeiksi ja edelleen karboksyylihapoiksi. Sekundääriset alkoholit hapettuvat ketoneiksi. Alkoholin hapettuessa kromi pelkistyy hapetusluvulta +VI hapetusluvulle +III. Samalla dikromaatti-ionin punaoranssi väri muuttuu Cr-ionin aiheuttamaksi vihreäksi.


title: Kaliumdikromaatti

text: Kaliumdikromaatti on myrkyllistä. Aineen joutuminen hengitysteihin voi aiheuttaa hengityksen vaikeutumista ja yskää sekä kurkkukipua. Iholle joutuessaan yhdiste voi aiheuttaa vammoja. Kaliumdikromaatin nieleminen aiheuttaa pahoinvointia ja jopa tajuttomuuden. Suurille määrille altistuminen saattaa johtaa astman syntymiseen. Kaliumdikromaatin on todettu olevan karsinogeeninen eli ihmiselle syöpää aiheuttava yhdiste. Lisäksi aine aiheuttaa mahdollisesti ihmiselle DNA-vaurioita, jotka voivat periytyä.


title: The Other Side (Billy Ray Cyrusin albumi)

text: The Other Side on Billy Ray Cyrusin kahdeksas studioalbumi, joka sisältää gospel-, country- ja kirkkomusiikkia. Se on ainoa Word Recordsin julkaisema. Albumista julkaistiin kolme singleä, "Always Sixteen", "The Other Side", ja "Always Sixteen".


title: Jalomedestäjät

text: Jalomedestäjät ("Chalcomitra") on medestäjien ("Nectariniidae") heimoon kuuluva varpuslintusuku. Jalomedestäjien sukuun kuuluu BirdLifen mukaan seitsemän lajia. Joissain lähteissä suvun lajit luetaan kuuluvaksi medestäjien ("Nectarinia") sukuun.


title: Jalmari Paavilainen

text: Jalmari Paavilainen () oli suomalainen jääkärimajuri. Hän oli sotilaskoulutuksensa ensimmäisen maailmansodan aikana Saksassa saanut jääkäri, joka sai tulikasteensa Saksan itärintamalla Misse-joella vuonna 1916. Myöhemmin hän osallistui Suomen sisällissotaan joukkueenjohtajana Valkoisessa armeijassa.


title: Jalmari Paavilainen

text: Paavilaisen vanhemmat olivat maanviljelijä Antti Paavilainen ja Matilda Tolvanen. Hänet vihittiin avioliittoon vuonna 1919 Eeva Liisa Sintosen kanssa. Hän kävi kansakoulun ja suoritti yksityisesti viidennen luokan Porin lyseossa vuonna 1922.


title: Jalmari Paavilainen

text:
Paavilainen työskenteli maanviljelijänä Kaukolassa ennen liittymistään vapaaehtoisena Saksassa sotilaskoulutusta antavan jääkäripataljoona 27:n 4. komppaniaan 4.helmikuuta 1916. Hän otti osaa taisteluihin ensimmäisessä maailmansodassa Saksan itärintamalla Misse-joella, Riianlahdella ja Aa-joella.
Paavilainen astui Suomen armeijan palvelukseen aliupseeriksi ylennettynä Saksassa 11. helmikuuta 1918 ja saapui Suomeen (Vaasaan) 25. helmikuuta 1918 jääkärien pääjoukon mukana. Hänet sijoitettiin Suomen valkoiseen armeijaan joukkueenjohtajaksi 1. Jääkärirykmentin 3. jääkäripataljoonan 1. komppaniaan. Hän osallistui sisällissodan taisteluihin Tampereella ja Viipurissa. Käymissään taisteluissa hän haavoittui lievästi Tampereella 4. huhtikuuta 1918.


title: Jalmari Paavilainen

text: Paavilainen tohtii sisällissodan jälkeen koulutusaliupseerina Suomen valkoisen kaartin I pataljoonan 1. komppaniassa, josta hänet siirrettiin koulutusaliupseeriksi 24. heinäkuuta 1918 alkaen Laatokan jalkaväkirykmentti 6:een. Myöhemmin hän palveli rykmentissä komppanianvääpelinä eri komppanioissa. Laatokan jalkaväkirykmentti 6:sta hän siirtyi 1. huhtikuuta 1919 Salinin rajavartiostoon, jossa hän toimi komppanianpäällikkönä kiertäen eri komppanioita. Myöhemmin hän toimi nuorempana upseerina 1. komppaniassa. Salmin rajavartiostosta hänet siirrettiin 31. tammikuuta 1934 alkaen taloudenhoitajaksi Rannikkotykistörykmentti 2:n II patteristoon, josta hän siirtyi samaiseen tehtävään I patteristoon 16. marraskuuta 1935 alkaen.


title: Jalmari Paavilainen

text: Paavilainen osallistui talvisotaan Koiviston alalohkon taloudenhoitajana ja osallistui taisteluihin Koivistolla, Ravansaarella, Tervajoella. Välirauhan aikana hän hoiti patteriston huoltopäällikön tehtäviä 13. Prikaatissa. Myöhemmin hän toimi Hangon lohkon huoltopäällikön viransijaisena ja Rannikkotykistörykmentti 4:n talouspäällikön viransijaisena.


title: Jalmari Paavilainen

text: Jatkosodan puhjettua Paavilainen komennettiin huoltopäälliköksi Kenttätykistörykmentti 8:n I patteristoon. Hän osallistui jatkosodan taisteluihin Nurmoilassa, Syvärin kaupungissa ja sillanpääasemassa.


title: Jalmari Paavilainen

text: Paavilainen pidätettiin sotien jälkeen epäiltynä niin sanottuun asekätkentäjuttuun. Myöhemmin hän työskenteli Henkivakuutusyhtiö Kalevan palveluksessa vuonna 1945 ja sen jälkeen maanlunastusvirastojen palveluksessa vuoteen 1947 saakka. Vuosina 1947 – 1948 hän työskenteli Kuusjärven Osuuskassan johtajana, jonka jälkeen hän siirtyi Sulkavan Osuuskassan toimitusjohtajaksi ja oli tehtävässä vuoteen 1956 saakka. Hänet haudattiin Lappeenrantaan Ristikankaalle.


title: Jalmari Paavilainen

text: Paavilainen toimi Salmin rajavartioston kunnianeuvoston varapuheenjohtajana vuonna 1930 ja suomalaisvenäläisen rajantarkastuskomission jäsenenä 15. tammikuuta 1922 – 1. maaliskuuta 1923 välisen ajan.


title: Stranger

text: Stranger tai The Stranger voi tarkoittaa ainakin seuraavia:


20th Century Masters – The Millennium Collection: The Best of Billy Ray Cyrus on amerikkalaisen kantrilaulaja Billy Ray Cyruksin toinen kokoelma-albumi. Mercury Nashville Records julkaisi levyn maaliskuun 3. päivä 2003. Albumi julkaistiin ilman Billy Ray Cyrusin ohjausta, eikä uutta materiaalia nauhoitettu tätä albumia varten.


title: Eberhard Gienger

text: Eberhard Gienger (s. 21. heinäkuuta 1951 Künzelsau, Baden-Württemberg, Saksa) on saksalainen poliitikko sekä entinen telinevoimistelija ja olympiamitalisti.


title: Eberhard Gienger

text: Gienger sijoittui Münchenin 1972 olympialaisten telinevoimistelussa viidenneksi joukkuekilpailussa ja 16:nneksi henkilökohtaisessa moniottelussa (pistein 111,175). Grenoblen EM-kilpailuissa 1973 hän voitti kultaa rekillä tasapistein itäsaksalaisen Klaus Kösten kanssa. Uransa ainoan maailmanmestaruuden Gienger voitti Varnassa 1974 rekillä. Bernin EM-kilpailuissa 1975 hän voitti toistamiseen rekin Euroopan-mestaruuden, tällä kertaa tasapistein neuvostoliittolaisen Nikolai Andrianovin kanssa. Lisäksi hän saavutti EM-hopeaa moniottelussa ja EM-pronssia hevosella.


title: Eberhard Gienger

text: Montréalin 1976 olympialaisissa Gienger saavutti pronssia rekillä tasapistein 19,475 ranskalaisen Henri Boërion kanssa. Japanilaiset Mitsuo Tsukahara ja Eizo Kenmotsu sijoittuivat heidän edelleen. Gienger oli paras länsisaksalainen joukkuekilpailussa, jossa tuloksena oli viides sija. Moniottelussa hän sijoittui 16:nneksi pistein 112,200.


title: Eberhard Gienger

text: Montreálin jälkeen Gienger saavutti vielä useita arvokisamitaleja. Vilnan EM-kilpailuissa 1977 hän sai hopeaa nojapuilla. Strasbourgin MM-kilpailuissa 1978 hän saavutti hopeaa rekillä ja hevosella. Essenin EM-kilpailuissa 1979 hän sai pronssia nojapuilla. Moskovan 1980 olympialaisiin hän ei voinut osallistua länsimaiden olympiaboikotin vuoksi. Vielä vuonna 1981 hän voitti Rooman EM-kilpailuissa kultaa rekillä tasapistein neuvostoliittolaisen Aleksandr Tkatševin kanssa sekä saavutti Moskovan MM-kilpailuissa hopeaa rekillä Tkatševille hävinneenä.


title: Eberhard Gienger

text: Gienger on myöhemmin toiminut politiikassa Saksan kristillisdemokraattinen unionin (CDU) edustajana.


title: The Definitive Collection (Billy Ray Cyrus)

text: The Definitive Collection on yhdysvaltalaisen countrylaulaja Billy Ray Cyrusin vuonna 2004 julkaistu kolmas kokoelma-albumi. Mercury Nashville Records julkaisi albumin ilman Cyrusin ohjausta, eikä sitä varten äänitetty uutta materiaalia. Kappaletta ”Fastest Horse in a One-Horse Town” ei kuitenkaan ollut aiemmin julkaistu Cyrusin levyillä.


title: Shigella

text: Shigella on gramnegatiivisten bakteerien suku. Shigellat aiheuttavat ihmisissä ja muissa kädellisissä punataudiksi (tai shigelloosiksi) kutsuttua tautia, jota esiintyy etenkin kehitysmaissa. Punataudin oireita ovat kuume, pahoinvointi, vatsakivut ja ripuli, joka on usein veristä.


title: Shigella

text: "Shigella" -bakteerit jaotellaan neljään seroryhmään:Suomessa yleisimmin esiintyvät lajit ovat "S. sonnei" ja "S. flexneri", ja shigellatartuntoja raportoidaan Suomessa vuosittain 60–220.


title: Mikrotia

text: Mikrotia, niin sanottu pienikorvaisuus, on yleensä toispuolinen ulkokorvan synnynnäinen epämuodostuma, jonka esiintyvyys väestössä vaihtelee. Suomessa tapauksia on noin 1/2500 synnytystä kohti. Mikrotiaa on hieman yliedustetusti miehillä ja oikeassa korvassa. Tapaukset vaihtelevat lievistä hyvinkin monimutkaisiin. Osa mikrotiatapauksista on dominantisti perinnöllisiä, joskaan kliinistä poikkeamaa ei aina ilmene joka polvessa. Mikrotian syynä pidetään toisinaan myös äidin raskaudenaikaisia sairauksia ja lääkityksiä.


title: Mikrotia

text: Marxin luokittelu vuodelta 1927 on selkeä ja käytännöllinen.


title: Mikrotia

text: Marx 1 -tapaukset ovat usein niin lieviä, että niitä pidetään lähinnä kosmeettisina kysymyksinä, koska korvakäytävä saattaa olla jäljellä ja kuuloaisti olla normaali molemmin puolin.


title: Mikrotia

text:
Mikrotiakorvan kuulon hoito on monesti epäkiitollista siitä syystä, että lapsi tottuu jo syntymästään tilaansa ja toinen puoli kompensoi tehokkaasti kuuloa. Korvalehden muovaustekniikoita on kehitetty.
Mikrotia voi toisaalta liittyä muihin oireyhtymiin, jolloin mukana saattaa olla purennan ongelmia sekä kasvojen toispuoleisuutta. Näitä voi hoitaa plastiikkakirurgian ja leukakirurgian keinoin.


title: Mikrotia

text: Vakavammissa tapauksissa oireyhtymään voi kuulua älyllistä kehitysvammaisuutta ja sisäelinten kuten maksan ja sydämen vaurioita. Tunnettu on vaikea Goldenharin syndrooma. Nämä vaativat monialaosaamista, muun muassa perinnöllisyyslääketiedettä.


title: Mikrotia

text: Lääketieteellinen aikakauskirja Duodecim 9/2009 s.975.


title: Over the Top

text: Over the Top voi tarkoittaa ainakin seuraavia:


title: P.S. I Love You

text: P.S. I Love You voi tarkoittaa ainakin seuraavia:


title: Love Songs (Billy Ray Cyrusin albumi)

text: Love Songs on amerikkalaisen kantrilaulaja Billy Ray Cyrusin neljäs kokoelma-albumi. Se julkaistiin 29. tammikuuta 2008. Mercury Nashville Records julkaisi levyn. Albumi julkaistiin ilman Cyrusin ohjausta, eikä uutta materiaalia nauhoitettu tätä albumia varten.


title: Pajulanjoki

text: Pajulanjoki (myös Virkaanjoki) on Paimionjoen sivujoki Somerolla ja Tammelassa. Joen valuma-alueen pinta-ala on 101 km² ja järvisyys 1,81 %. Joki seuraa koko matkallaan saven täyttämiä kallioperän murroslaaksoja, joita reunustavat korkeammat kallio- ja moreenialueet. Pellon osuus valuma-alueesta on noin 28,6 %.


title: Pajulanjoki

text: Pajulanjoki saa alkunsa Someron ja Tammelan rajoilta, virtaa Somerolla halki laajojen peltoaukeiden Pajulan, Kultelan ja Ylenjoen kylien sivuitse ja laskee Paimionjoen yläjuoksun järviketjuun kuuluvaan Someron Hirsjärveen Someron Ihamäen ja Kivisojan kylien luona. Joen itärannoille ulottuvat myös Someron Hirsjärven ja Someron, aiemmin Somerniemen, Palikaisten kylien maat.


title: Pajulanjoki

text: Jokilaakson pohjoisreunaa seurailee Tammelasta Somerolle jatkuva Hämeen Härkätie. Avara maisemakokonaisuus on vähintään paikallisesti merkittävä, mutta laaksonpohjan tasaiset, alavat pellot ovat alttiita tulville ja joen reunat sortumaherkkiä. Someron Kultelassa tie ja joki erkanevat, jokilaakso kapenee ja rannat jyrkkenevät. Samalla joen nimeksi tulee Virkaanjoki.


title: Pajulanjoki

text: Jokilaakson yläosalle varsinkin Someron Pajulan kylässä luonteenomaiset laajat, tasaiset pellot laakson pohjalla ovat aiemmin olleet niittyjä, ja todennäköisesti myös joelle nimen antanut kylännimi Pajula johtuu niittyä tarkoittavasta maastoappellatiivista "paju".


title: Pajulanjoki

text: Joen latvahaarat saavat alkunsa Tammelan Letkun, Patamon ja Torron kylistä, karun ja metsäisen Tammelan ylängön reunoilta. Latvahaaroja ovat Tammelan Letkulla joen pääuoman suuntaisesti virtaava Myllyjoki, siihen idästä yhtyvä Pienjoki eli Suojoki sekä Tammelan Torron kylän ja Someron Pajulan Vahlionkulman halki virtaava Torrojoki.


title: Pajulanjoki

text: Myllyjokeen laskevat pohjoisesta Haiponjärvi , Mustalammi ja Tourunjärvi Tammelasta. Suojokeen laskevat Valajärvi Tammelasta ja Valkjärvi Tammelan ja Someron rajalta sekä joitain pikkulampia. Torrojokeen ja Pajulanjoen pääuomaan laskee joukko pikkujärviä ja -lampia Someron Pajulan kylän pohjoispuoliselta kallioalueelta.


title: Ringer

text: Ringer tai The Ringer voi tarkoittaa ainakin seuraavia:


title: Ali Bongo Ondimba

text: Ali-Ben Bongo Ondimba (syntyjään Alain Bernard Bongo, s. 9. helmikuuta 1959) on Gabonin presidentti ja maan edesmenneen presidentin Omar Bongon poika ja Parti Démocratique Gabonaisin (PDG) varapuheenjohtaja.


title: Ali Bongo Ondimba

text: Bongo syntyi Brazzavillessä ja kävi koulua Ranskassa yhdeksänvuotiaasta asti. Hän väitteli oikeustieteestä Sorbonnessa ja alkoi osallistua politiikkaan vuonna 1981. Isänsä valtakaudella hän toimi Gabonin ulkoministerinä 1989–1991 ja puolustusministerinä 1999–2009. Isä ja poika kääntyivät muslimeiksi vuonna 1973 ja muuttivat samalla nimensä.


title: Ali Bongo Ondimba

text: Isänsä kuoltua nelikymmenvuotisen presidenttikautensa jälkeen Ali-Ben Bongo asettautui PDG:n presidenttiehdokkaaksi elokuun 2009 vaaleihin. Ali Bongon ilmoitettiin saaneen 42 % äänistä ja tulleen siten valituksi maan presidentiksi. Oppositio kiisti tuloksen ja Librevillessa ja Port-Gentilissa puhkesi levottomuuksia ja hyökkäyksiä ulkomaalaisia vastaan ja Ranskan lähetystö sytytettiin tuleen. Ali Bongo astui virkaansa 16. lokakuuta 2009.


title: Ali Bongo Ondimba

text:
Kesäkuussa 2011 Bongo vieraili Valkoisessa talossa Yhdysvaltain presidentti Barack Obaman vieraana.
Bongoa on pidetty Obaman luottomiehenä Afrikassa. Gabon sai vuosiksi 2010–2011 YK:n turvallisuusneuvoston jäsenpaikan ja tuki Yhdysvaltain suunnitelmia mm. Libyan johtaja Muammar Qaddafin syrjäyttämisestä ja käytti vaikutusvaltaansa muiden Afrikan johtajien saamisesta sen taakse. Niinpä Bongo oli ensimmäinen Afrikan johtaja joka yöpyi Yhdysvaltain presidentin yksityisessä vierastalossa Blair Housessa ja vuonna 2014 hän oli kunniapaikalla Obaman vieressä Afrikan johtajien kokouksessa Washingtonissa.


title: Ali Bongo Ondimba

text: Bongo valittiin niukasti uudelleen elokuun lopussa 2016. Hän sai vaalilautakunnan tulosten mukaan 49,8 prosenttiä äänistä, kun opposition Jean Ping sai 48,23 %. Maassa puhkesi tämän jälkeen levottomuuksia ja ryöstelyä. Mellakoitsijat sytyttivät maan parlamenttirakennuksen tuleen ja turvallisuusjoukot ja poliisi hyökkäsivät oppositiopuolueen päämajaan.


title: Ali Bongo Ondimba

text: Bongolla on kolme biologista lasta, ja hän on adoptoinut neljännen lapsen Marokosta.


title: Ali Bongo Ondimba

text: Ali Bongon tiedetään harrastavan autojen keräilyä. France 24 kertoi että neljä kuukautta presidentiksi valintansa jälkeen hän tilasi 29 luksusautoa sveitsiläisen yhtiön kautta. Vuonna 2012 Librevillen "Cité de la Démocratie" -kompleksissa, joka käsittää mm. presidentin toimiston ja ministeriöitä, oli parkissa 400 luksusautoa.


title: Raw Deal

text: Raw Deal voi tarkoittaa muun muassa seuraavia:


title: In the Heat of the Night

text: In the Heat of the Night voi tarkoittaa ainakin seuraavia:


title: Imperiumin iskujoukot

text: Imperiumin iskujoukot () ovat kuvitteellisia sotilaita "Tähtien sota" -universumissa. Suurin osa Galaktisen Imperiumin armeijan maajoukoista koostuvat näistä sotilaista, ja ne palvelevat keisari Palpatinen ja hänen komentajiensa, kuten Darth Vaderin ja suurmoffi Tarkinin, alaisuudessa. Sotilaiden tehokkuus perustuu pitkälti ankaraan kuriin, tehokkaaseen koulutukseen ja edistyneeseen teknologiaan.


title: Imperiumin iskujoukot

text: Elokuvassa "" paljastuu, että ensimmäiset kloonisotilaat ovat palkkionmetsästäjä Jango Fettistä kloonattuja ihmisiä, joista muodostetaan Galaktiselle tasavallalle armeija kloonisotiin. Elokuvassa "" kloonisotilaat toteuttavat kansleri Palpatinen komennuksen alaisena käskyn 66 ja tappavat jedikenraalinsa. 501. legioonasta muodostetaan Imperiumin ensimmäiset iskujoukot.


title: Imperiumin iskujoukot

text: Aluksi iskujoukot toimivat Imperiumin armeijana, joka torjuu kapinointiyrityksiä ja pitää yllä keisarillista valtaa. Iskusotilaiden määrä kasvaa, kun Palpatine alkaa rekrytoida myös tavallisia alokkaita ja varusmiehiä, vaikka kloonien korvaaminen ihmisillä heikentää Imperiumin maineikkaiden sotilaiden tehokkuutta.


title: Imperiumin iskujoukot

text: Kun Imperiumista tulee vakaampi ja Imperiumin laivasto perustetaan, iskujoukoista tulee Palpatinen henkilökohtainen armeija ja heidät värvätään Imperiumin tukikohtiin ja risteilijöille, jopa Kuolemantähdelle.


title: Imperiumin iskujoukot

text: Palpatinen kuollessa iskusotilaat alkoivat palvella Imperiumista irtaantuneita järjestöjä. Elokuvan "" tapahtumien aikaan heidän haarniskansa on suunniteltu uudelleen ja he palvelevat Imperiumin jäänteistä muodostunutta Ensimmäinen ritarikunta -järjestöä.


title: Imperiumin iskujoukot

text: Imperiumin iskujoukoilla on valkoinen panssari ja kypärä sekä vyö, josta löytyy muun muassa kranaatti. Joukkojen perusaseina ovat Blastech Industriesin E-11 -sädekiväärit.


title: Voimistelu kesäolympialaisissa 1968

text: Voimistelu kesäolympialaisissa 1968 käytiin telinevoimistelussa 14 eri lajissa, joista kahdeksan oli miehille ja kuusi naisille.


title: Night of the Hunter

text: Night of the Hunter on yhdysvaltalaisen rock-bändi 30 Seconds to Marsin viides single albumilta "This Is War".


title: Palaióchora

text:
Palaióchora (; ) on Kreikan kylä, joka sijaitsee Kreetan saarella ja kuuluu Kántanos-Sélinon kuntaan, Chanián alueyksikköön ja Kreetan alueeseen. Se kuului aiemmin Pelekánoksen kuntaan ja vuodesta 2011 lähtien Kántanos-Sélinon kunnan Pelekánoksen kunnallisyksikköön. Kylän väkiluku on 1 675 (vuonna 2011). Palaióchora on Kántanos-Sélinon kunnan kuntakeskus.
Palaióchoran kylä, suomeksi ”Vanha kylä”, sijaitsee Kreetan lounaiskulmassa Välimereen kuuluvan Libyanmeren rannalla. Kylä on kehittynyt mereen pistävälle niemimaalle Lefká Óri -vuoriston juurelle. Palaióchora muodostaa laajemman kyläyhdyskunnan (Τοπική Κοινότητα Παλαιόχωρας, "Topikí Koinótita Palaióchoras"), johon kuuluvat varsinaisen Palaióchoran kylän lisäksi kylät Achladiákes, Agía Triáda, Ánydroi, Asfendilés, Azogyrés, Kálamos, Platanés, Prodrómi, Spaniákos ja Vlithiás. Koko kyläyhdyskunnan väkiluku on 1 891.


title: Palaióchora

text: Palaióchorassa on 1200-luvulla rakennettu venetsialainen linnoitus. Nykyisin Palaióchora on suosittu rantalomakohde ja kylässä on kaksi uimarantaa, niemimaan molemmin puolin yksi. Palaióchora on myös lainelautailijoiden suosiossa. Kylässä puhaltavat tuulet soveltuvat edistyneille ja keskitasoisille lainelautailijoille. Palaióchorassa toimii useita erikielisiä lainelautailukouluja. Paikalliset asukkaat ovat vaurastuneet matkailun ansiosta niin, että ovat rakentaneet itselleen kokonaan uuden kylän vanhan Palaióchoran laitamille.


title: Palaióchora

text: Palaióchorasta kulkee laivoja muun muassa Gávdoksen saarelle, Elafonísiin ja Agía Rouméliin. Kylässä sijaitsee myös linja-autoasema, josta lähtee linja-autoja esimerkiksi Xylóskaloon Samarián rotkon pohjoispäähän sekä Chaniáan ja Kíssamokseen.


title: Bibiana Aído

text: Bibiana Aído Almagro (s. 2. helmikuuta 1977 Alcalá de los Gazules, Cádiz) on espanjalainen sosialistisen työväenpuolueen poliitikko, josta tuli maan tasa-arvoministeri vuonna 2008. Hänestä tuli samalla Espanjan hallituksen nuorin ministeri koskaan. Hänen nimitystään kritisoi kansanpuolueen Francisco Camps Ortiz.


title: Bibiana Aído

text: Aído suositteli Berlusconille ammattilaisapua sen jälkeen, kun Berlusconi oli kommentoinut naisten näkyvää asemaa Espanjan hallituksessa.


title: Bibiana Aído

text: Aído on valmistunut Cádizin ja Northumbrian yliopistoista.


title: Lyhytnokkamedestäjät

text: Lyhytnokkamedestäjät ("Anthreptes") on medestäjien ("Nectariniidae") heimoon kuuluva varpuslintusuku. Lyhytnokkamedestäjien sukuun kuuluu BirdLifen mukaan kolmetoista lajia. Joissain lähteissä, kuten ITIS, sukuun luetaan kuuluvaksi myös muita medestäjien heimon sukuja ja lajeja.


title: The Last of the Mohicans

text: The Last of the Mohicans voi tarkoittaa seuraavia asioita:


title: Hypokalemia

text: Hypokalemia tarkoittaa alhaista veren kaliumia. Yleisin hypokalemian syy on nesteenpoistolääkkeiden eli diureettien käyttö, jonka takia kaliumsuolaa poistuu tavallista enemmän virtsaan.


title: Hypokalemia

text: Kaliumia voidaan menettää myös runsaiden oksennusten ja ripuliulosteiden yhteydessä. Lievä hypokalemia ei yleensä aiheuta oireita mutta saattaa altistaa sydämen rytmihäiriöille. Lievää hypokalemiaa hoidetaan kaliumtableteilla, jotka sisältävät kaliumkloridia.


title: Hypokalemia

text: Ihmisen ravinnossa on aina runsaasti kaliumia, joten edes yksipuoliset ruokailutottumukset eivät yksinään johda liian vähäiseen kaliumin saantiin. Hypokalemian syynä on yleensä aina lisääntynyt kaliumin menetys elimistöstä.


title: Hypokalemia

text: Yleisin hypokalemian syy on nesteenpoistolääkkeiden eli diureettien käyttö. Lääkkeen vaikutuksesta kaliumsuolaa poistuu tavallista enemmän virtsaan. Kaliumia voidaan menettää myös runsaiden oksennusten ja ripuliulosteiden yhteydessä. Harvinaisempia syitä on suolahormonin liikatuotanto lisämunuaisista, jolloin kaliumia poistuu virtsaan ja myös verenpaine kohoaa. Samantapainen tilanne kehittyy joillekin ihmisille lakritsin syönnin yhteydessä.


title: Hypokalemia

text: Jos potilas saa sairaalassa suonen sisäistä nestehoitoa, hänelle kehittyy kaliumin puute, elleivät annetut nesteet sisällä riittävästi kaliumia. Nestehoitopotilaan kaliumarvoja seurataan säännöllisesti, ja nesteiden kaliummääriä säädellään niiden mukaan.


title: Hypokalemia

text: Lievä hypokalemia ei yleensä aiheuta oireita mutta saattaa altistaa sydämen rytmihäiriöille. Vaikeaan hypokalemiaan liittyy voimattomuutta, lihasheikkoutta ja ummetusta.


title: Hypokalemia

text: Lievää hypokalemiaa hoidetaan kaliumtableteilla, jotka sisältävät kaliumkloridia. Käytetty annos on yleensä 2–4 grammaa päivässä. Vaikeaa hypokalemiaa hoidetaan sairaalassa antamalla kaliumliuosta suoraan laskimoon.


title: Hypokalemia

text: Hoidossa pyritään aina poistamaan tai hoitamaan hypokalemian aiheuttanut syy.


title: Hypokalemia

text: Nesteenpoistolääkkeitä (diureetteja) käytettäessä kaliumin puutetta voidaan ehkäistä käyttämällä samaan aikaan kaliumtabletteja. Toinen mahdollisuus on käyttää nesteenpoistolääkkeitä, joihin on lisätty kaliumia säästäviä aineosia (triamtereeni tai amiloridi). Näitä lääkkeitä kutsutaan kaliumia säästäviksi diureeteiksi.


title: Johannes Wiik

text: Johannes Wiik () oli suomalainen poliitikko. Hänen puolueensa oli Ruotsalainen kansanpuolue.


title: Johannes Wiik

text: Wiik valittiin eduskuntaan eduskuntavaaleissa 1916 ja hän toimi kansanedustajana huhtikuusta lokakuuhun 1917. Hän edusti Vaasan läänin eteläistä vaalipiiriä. Hän vaikutti poliittisella urallaan myös Koivulahden kunnallispolitiikassa ja oli kunnan kunnallislautakunnan puheenjohtaja. Vuonna 1936 hänelle myönnettiin kunnallisneuvoksen arvonimi..


title: Johannes Wiik

text: Wiikin vanhemmat olivat maanviljelijä Erik Wiik ja Maria Beata Enroth. Hän oli itsekin ammatiltaan maanviljelijä, jona hän työskenteli synnyinkunnassaan Koivulahdella. Hän toimi myös maallikkotuomarina, lautamiehenä, ja sai herastuomarin arvonimen vuonna 1946.


title: Johannes Wiik

text: Wiik oli kahdesti aviossa. Hänen ensimmäinen puolisonsa oli Edla Maria Michelsdotter, jonka kanssa oli naimisissa vuosina 1893–1911. Vuonna 1912 hän avioitui Sigrid Elisabet Jakobssonin kanssa. Johannes Wiik kuoli maaliskuussa 1972, 98-vuotiaana.


title: Rantatyräkki

text: Rantatyräkki ("Euphorbia palustris") on monivuotinen, suurikokoinen Euroopassa tavattava tyräkkikasvi. Suomessa laji on harvinainen ja rauhoitettu.


title: Rantatyräkki

text: Rantatyräkki kasvaa 60–120 senttimetriä korkeaksi. Paksuja varsia on useita ja niiden maitiaisneste on runsasta. Varsilehdet ovat 2–3 cm leveitä, pyöreäkärkisiä ja ehytlaitaisia. Lehdet ovat alta siniharmaita. Kasvin latvakukinto on tavallisesti viisisäteinen ja kukinnon alapuolella on useita kukallisia haaroja. Kukinnon tukilehdet ovat soikeita ja kirkkaankeltaisia. Kukan mesiäislevyt ovat pyöreähköjä ja sarvettomia. Rantatyräkki kukkii kesä-heinäkuussa.


title: Rantatyräkki

text: Rantatyräkki on myrkyllinen.


title: Rantatyräkki

text: Rantatyräkkiä tavataan lähes koko Manner-Euroopassa Espanjasta Venäjälle ja Italiasta Pohjoismaihin. Yleisimmillään se on Itä-Euroopassa Balkanilla ja Alpeilta Ukrainaan ja Keski-Venäjälle. Pohjoismaissa laji on äärirajoillaan. Sitä tavataan harvinaisena Norjan etelärannikolla, Ruotsin länsirannikolla ja Itämeren saarilla sekä Suomessa lähinnä Suomenlahden rannikolla. Rantyräkki kasvaa myös Virossa. Suomessa rantatyräkin suurimmat esiintymät ovat Kymenlaaksossa. Lajia on tavattu myös Uudeltamaalta, Varsinais-Suomesta ja Keski-Pohjanmaalta.


title: Rantatyräkki

text: Suomessa rantatyräkki kasvaa lähinnä kivikkoisilla ja pensaikkoisilla merenrannoilla.


title: Rantatyräkki

text: Rantatyräkkiä viljellään jonkin verran koristekasviksi muun muassa lampien rannoille.


title: Painin maailmanmestaruuskilpailut 2003 (vapaapaini ja naisten paini)

text: Vuoden 2003 painin maailmanmestaruuskilpailut järjestettiin naispainin ja vapaapainin osalta New Yorkissa, Yhdysvalloissa. Kummallakin tyylillä kilpailtiin seitsemässä painoluokassa.


title: Born in 69

text: Born in 69 on Bob Sinclarin studioalbumi, joka julkaistiin 11. toukokuuta 2009 levymerkillä Yellow Productions. Albumin ensisinglellä ”Lala Song” vierailee maineikas hip hop -kollektiivi Sugarhill Gang.


title: RollerCoaster Tycoon 2

text: RollerCoaster Tycoon 2 on Atarin luoma simulaatiopeli, jossa rakennetaan omaa huvipuistoa. Se julkaistiin vuonna 2002 ja sille on kaksi lisäosaa, "Time Twister" ja "Wacky Worlds". RollerCoaster Tycoon on pelisarjan ensimmäinen peli.


title: Jake Abel

text: Jacob Allen ”Jake” Abel (s. 18. marraskuuta 1987 Canton, Ohio, Yhdysvallat) on yhdysvaltalainen näyttelijä.


title: Jake Abel

text: Abelin ensimmäinen läpimurto oli Disney Channelin elokuvassa "Go Figure", jossa hän näytteli Spenceriä. Hän oli otettu nousevan tähden palkinnosta kuudennessatoista Hamptonien kansainvälisessä elokuvafestivaalissa lokakuussa 2008 hänen työlleen elokuvassa "Flash of Genius". Abel näyttelee Peter Jacksonin ohjaamassa vuoden 2009 elokuvassa "Oma taivas" ja kymmenosaisessa web-sarjassa "Angel of Death". Helmikuussa 2009 Jake esitti 18-vuotiasta Adam Milligania suositussa televisiosarjassa "Supernatural". Hän myös asettautui rooliinsa Luke Castellanina elokuvassa "", joka julkistettiin vuonna 2010. Hän myös näyttelee Ianin roolin vuoden 2013 elokuvassa "Vieras".


title: Jake Abel

text: Abel asuu Los Angelesissa parhaan ystävänsä, näyttelijä Kyle Gallnerin kanssa.


title: Menora Mivtachim Arena

text: Menora Mivtachim Arena () on Tel Avivissa sijaitseva urheiluhalli.


title: Menora Mivtachim Arena

text: Halli rakennettiin vuonna 1963 nimellä Yosef Burstien Stadium. Vielä tuolloin areenassa ei ollut kattoa, vaan se oli 5000 ihmisen ulkoilmaareena. Pian nimeksi kuitenkin vakiintui Yad Eliyahu Arena, koska areena sijaitsi sen nimisellä alueella. Vasta vuonna 1972 halliin asennettiin katto.


title: Menora Mivtachim Arena

text: Kaudesta 2003–2004 lähtien areenan pääsponsorina toimi Nokia, jonka takia areena tunnettiin myös nimellä NOKIA Palace. Vuodesta 2015 lähtien areena on tunnettu nimellä Menora Mivtachim Arena.


title: Valokuvataiteilijoiden liitto

text: Valokuvataiteilijoiden Liitto ry edustaa kuvataiteilijoita, jotka käyttävät valokuvaa taiteellisen ilmaisunsa päävälineenä. Liitossa on vajaat 400 jäsentä.


title: Valokuvataiteilijoiden liitto

text: Vuonna 1988 perustettu valtakunnallinen yhdistys edistää suomalaista valokuvataidetta. Liitto järjestää valokuvataiteeseen liittyviä tapahtumia ja ylläpitää Suomen vanhinta valokuvagalleria Hippolyteä Helsingin keskustassa. Liitto järjestää gallerianäyttelyjen lisäksi temaattisia näyttelyitä kotimaassa ja ulkomailla.


title: Lesbovampyyrien tappajat

text: Lesbovampyyrien tappajat () on brittiläinen vuonna 2009 ensi-iltansa saanut kauhukomedia. Elokuvan käsikirjoituksesta vastaa Paul Hupfield ja Stewart Williams sekä ohjauksesta Phil Claydon.


title: Lesbovampyyrien tappajat

text: Suomessa elokuva sai ensi-iltansa 31. heinäkuuta 2009. Elokuva on noussut maailmalla kulttimaineeseen.


title: Lesbovampyyrien tappajat

text: Muinainen kirous on vienyt kylän miehiltä vaimot. Tämän kaiken takana on joukkio lesbovampyyreita, jotka on tapettava välittömästi. Houkuteltakseen vampyyrit esiin kyläläiset päättävät laittaa syötiksi pari toivotonta nuorta miestä.


title: Jarmo Savolainen

text: Jarmo Savolainen (24. toukokuuta 1961 Iisalmi – 11. kesäkuuta 2009 Helsinki) oli suomalainen jazzpianisti, kosketinsoittaja ja säveltäjä. Hän oli kansainvälisesti menestyneimpiä suomalaisia jazzmuusikoita.


title: Jarmo Savolainen

text: Savolainen opiskeli Kuopion konservatoriossa 1977–1979. Hän omaksui vaikutteita Chick Corealta ja Keith Jarrettilta. Savolainen opiskeli myös Bostonissa Berklee College of Musicissa, mikä kypsytti hänet lopullisesti valitsemaan jazzmuusikon uran.


title: Jarmo Savolainen

text: Savolainen sävelsi jazzia erilaisille kokoonpanoille soolopianosta big band -musiikkiin. Hän sävelsi musiikkia näyttämöille, tanssiryhmille, televisio-ohjelmiin ja elokuviin.


title: Jarmo Savolainen

text: Muusikkona Savolainen esiintyi monipuolisissa kokoonpanoissa rock-musiikista nykymusiikkiin. Hän esiintyi muun muassa The Baltic Quartetissa, Espoo Big Bandissa, Umo Jazz Orchestrassa sekä Pekka Pohjolan yhtyeessä. Hän levytti ensimmäisen sooloalbuminsa New Yorkissa hollantilaiselle "Timeless"-levymerkille, ja sen jälkeen hän levytti kolme kansainväliseen levitykseen päässyttä albumia hollantilaiselle "A-records"-levymerkille. Hän oli myös mukana kymmenillä levytyksillä muusikkona ja säveltäjänä.


title: Suomen Kuvataidejärjestöjen Liitto

text: Suomen Kuvataidejärjestöjen Liitto eli SKjL perustettiin vuonna 1938 Helsingissä nimellä Suomen Kuvataiteilijain Liitto. Aloitteentekijöitä olivat Tampereen, Turun ja Viipurin taiteilijaseurat. Liiton tehtävänä oli ajaa maakuntien kuvataiteilijoiden asiaa ja tuoda kuvataidetta esille muuallakin kuin suurimmissa kaupungeissa.


title: Suomen Kuvataidejärjestöjen Liitto

text: Liitto pyrkii tasoittamaan alueellisia eroja kuvataiteilijoiden toimeentulossa ja työskentelymahdollisuuksissa. Liitolla on edustajansa useissa kuvataiteen toimielimissä. Liittoon kuuluu 53 rekisteröityä taiteilijaseuraa tai taideyhdistystä. Jäseniksi voivat päästä taiteilijaseurat, joiden jäsenistössä on kuvataiteen ammattiliittojen jäseniä. Liiton toimisto on Helsingissä Mannerheimintiellä.


title: Suomen Kuvataidejärjestöjen Liitto

text:
Liitto järjestää vuosittain valtakunnallista näyttelyitä eri puolilla Suomea. Näyttelyt ovat kuratoituja näyttelyitä, johon voi vapaasti tarjota teoksia suomalaiset ja Suomessa asuvat taiteilijat.
Liitto on jakanut vuodesta 1993 alkaen liiton nimeä kantavaa tunnustuspalkintoa, joka myönnetään yhteisölle tai yksityishenkilölle tunnustuksena kuvataiteen hyväksi tehdystä työstä. Saajina ovat olleet muun muassa kuvanveistäjä Helena Hietanen, Kuvasto, taidemaalari Marjukka Paunila, Mäntän kuvataideviikot ja Savonlinnan taidelukio. Lisäksi SKjL jakaa vuosittain 1 500 euron arvoisen Aspa-stipendin kannustuksena yhdelle näyttelyyn osallistuvalle taiteilijalle.


title: Suomen Kuvataidejärjestöjen Liitto

text: SKjL:on toimintaan kuuluu myös keskustelu- ja koulutustilaisuuksia sekä seminaareja kuvataiteilijoita koskevista ajankohtaisista aiheista. Liitolle testamentattu Vilniemen huvilatontti ja Sigurd Wettenhovi-Aspan työtupa sijaitsevat Lohjanjärven rannalla. Työtupaa vuokrataan kuvataiteilijoille virkistyskäyttöön.


title: Suomen Kuvataidejärjestöjen Liitto

text: SKjL:on vuosinäyttelyt ovat viimeisiä perinteisten jurytettyjen näyttelyiden tapaan järjestettyjä näyttelyitä. Ne toimivat nuorten taiteilijoiden ensimmäisenä valtakunnallisena areenana. SKjL:on maine on parantunut viime aikoina, kun siihen on jälleen liittynyt suurempien kaupunkien taiteilijaseuroja, kuten Helsingin ja Tampereen Taiteilijaseurat.


title: Suomen Kuvataidejärjestöjen Liitto

text: SKjL vietti 75-vuotisjuhlavuotta vuonna 2013. SKjL viettää 80-vuotisjuhlavuotta 2018.


title: Mikko Kivinen (pituushyppääjä)

text: Mikko Antero Kivinen (s. 16. tammikuuta 1988 Lohtaja) on suomalainen pituushyppääjä. Hän edustaa Lohtajan Veikkoja ja häntä valmentaa Timo Kivinen. Vuosina 2012–2014 Kivinen edusti Esbo Idrottsföreningia.


title: Mikko Kivinen (pituushyppääjä)

text: Alle 23-vuotiaiden Euroopan-mestaruuskilpailuissa 2009 Kaunasissa Kivinen hyppäsi kolmanneksi tuloksella 785 cm. Aikuisten EM-kilpailuissa Helsingissä 2012 Kivinen karsiutui tuloksella 769 cm.


title: Mikko Kivinen (pituushyppääjä)

text: Kivisen ennätys on 802 cm, jonka hän hyppäsi Jämsässä pituushyppykarnevaaleissa 16. kesäkuuta 2012 sijoittuen toiseksi myötätuulessa 832 cm hypänneen Roni Ollikaisen jälkeen. Hallissa hän on hypännyt 773 cm Turussa 1. maaliskuuta 2009. Kolmiloikassa hänen ennätyksenä on Söderhamnissa, Ruotsissa 4. syyskuuta 2010 hypätty 16,10 m.


title: Jari Mönkkönen

text: Jari Mönkkönen (s. 10. toukokuuta 1974 Jyväskylä) on suomalainen telinevoimistelija. Mönkkönen voitti eniten menestystä tuoneella telineellään rekillä hopeaa Pietarin EM-kilpailuista 1998. Mitali oli Suomelle ensimmäinen EM-kilpailuista 25 vuoteen. Yhtä aikaa rekin maailmanmestaruuden voittaneen Jani Tanskasen kanssa kilpaillut Mönkkönen voitti Glasgow’ssa vuonna 2001 rekillä ensimmäisenä suomalaisena maailmancupin osakilpailun. Lisäksi hän oli rekillä MM-kilpailujen seitsemäs vuonna 2001 ja kahdeksas vuonna 1994. Mönkkönen edusti Jyväskylän Voimistelijat ’79:ää, ja häntä valmensivat Timo Nuotio ja Mika Holopainen.


title: Jari Mönkkönen

text: Mönkkönen syntyi Jyväskylässä 10. toukokuuta 1974. Lapsena hän harrasti yleisurheilua. Suomen telinevoimistelumaajoukkueen päävalmentajana tuolloin työskennellyt Mika Holopainen löysi 11-vuotiaan Mönkkösen kaverinsa kanssa leikkimästä Jyväskylän monitoimitalon telinesalista, jonne he olivat harjoitusten jälkeen menneet hyppimään. Holopainen pyysi Mönkköstä kokeilemaan telinevoimistelua, mihin tämä suostui. Holopainen ja Timo Nuotio valmensivat Mönkköstä tämän uran aikana.


title: Jari Mönkkönen

text: Telinevoimistelu-uransa alussa Mönkkönen harjoitteli kovaa, mutta pohjakuntoa hän harjoitteli suhteellisen vähän, mikä hänen itsensä mielestä saattoi johtaa myöhemmällä uralla loukkaantumisiin. Miesten maajoukkueeseen Mönkkönen nousi vuonna 1989.


title: Jari Mönkkönen

text: Mönkkönen voimisteli 19-vuotiaana Brisbanen MM-kilpailuissa 1994, joissa hän sijoittui hypyssä jaetulle 36. sijalle pistein 9,150 ja nojapuilla jaetulle 53. sijalle pistein 8,625. Rekillä hän voimisteli selvästi vahvemmin ja sijoittui karsinnassa jaetulle seitsemännelle tilalle pistein 9,475. Tuloksellaan Mönkkönen selviytyi rekin loppukilpailuun, jossa hän oli kahdeksas 8,950 pistettä tuottaneella suorituksella. Maailmanmestaruuden voitti Valko-Venäjän Vitali Štšerbo. Mönkkösen saavuttama loppukilpailupaikka arvokisoissa oli suomalaiselle telinevoimistelijalle ensimmäinen 21 vuoteen. Moniottelussa Mönkkönen sijoittui parhaana suomalaisena 49. sijalle pistein 52,500.


title: Jari Mönkkönen

text: Sabaen MM-kilpailuissa 1995 Mönkkönen oli moniottelun karsinnan 124:s eikä selviytynyt telinekohtaisiin välieriin tai ottelun loppukilpailuun. Kööpenhaminan EM-kilpailuissa 1996 Moniottelun karsinnassa hän oli 33:s ja Suomen joukkue 21:s. Saman vuoden MM-kilpailuissa jyväskyläläinen sijoittui rekillä karsinnassa kahdeksanneksi pistein 9,550 ja välierässä 16:nneksi vaatimattomilla pisteillä 8,225. Nojapuilla Mönkkönen oli karsinnan 24:s, muttei selviytynyt 16 parhaan välieriin. Vuoden 1997 MM-kilpailuissa Lausannessa Mönkkönen voimisteli Suomen 25:nneksi sijoittuneessa joukkueessa. Moniottelun karsinnassa hän oli 91:s, eikä päässyt loppukilpailuihin. Mönkkösen seuratoveri Jani Tanskanen voitti Lausannessa rekillä maailmanmestaruuden.


title: Jari Mönkkönen

text: Pietarin vuoden 1998 EM-kilpailuissa Suomen joukkue sijoittui 11:nneksi. Mönkkönen voimisteli ottelun karsinnassa sijalle 19 ja selviytyi 24 parhaan loppukilpailuun. Loppukilpailussa hän sijoittui 15:nneksi. Myös rekillä Mönkkönen ylsi loppukilpailuun, jossa hänen 9,537 pisteen suorituksensa palkittiin hopeamitalilla. Mestaruuden voittanut Espanjan Jesús Carballo keräsi pistemäärän 9,650. Edellinen suomalainen EM-mitalin saavuttanut telinevoimistelija oli nojapuilla vuonna 1973 hopealle sijoittunut Mauno Nissinen.


title: Jari Mönkkönen

text: Vuonna 1999 Mönkkönen voimisteli nojapuilla maailmancupin Glasgow’n osakilpailussa viidenneksi. Saman vuoden MM-kilpailuissa hän sijoittui ottelussa parhaana suomalaisena sijalle 74. Joukkuekilpailussa Suomi oli 30:s.


title: Jari Mönkkönen

text: Keväällä 2000 Mönkkönen loukkasi nilkkansa ja polvensa SM-kilpailujen verryttelyssä, ja hänen nilkkansa kipsattiin viideksi viikoksi. Bremenin EM-kilpailuissa jyväskyläläinen kilpaili vain hevosella (pisteet 9,062) ja nojapuilla (9,212), muttei edennyt loppukilpailuihin. Syksyllä Mönkkönen kilpaili Saksan Bundesliigassa.


title: Jari Mönkkönen

text: Keväällä 2001 Mönkkönen menestyi maailmancupissa. Hän teki Glasgow’n maailmancupin rekkikilpailussa historiaa voitettuaan ensimmäisenä suomalaisena maailmancupin osakilpailun. Saavutukseen ylsi seuraavan kerran Tomi Tuuha kuusi vuotta myöhemmin. Pariisin maailmancup-kilpailussa Mönkkönen sijoittui hevosella toiseksi ja rekillä kolmanneksi, ja Cottbusissa hän oli rekillä kuudes. Huhtikuussa Mönkkönen sijoittui maailman rekkitilastossa toiseksi ja hevosella kolmanneksi.


title: Jari Mönkkönen

text: Gentin MM-kilpailuissa Mönkkönen kilpaili kolmella telineellä: hevosen 8,475 ja hypyn 8,962 pistettä eivät riittäneet loppukilpailuihin, mutta rekillä hän voimisteli 9,462 pisteen suorituksella karsinnan kymmenenneksi. Kahden rekin loppukilpailuun selviytyneen kilpailijan loukkaannuttua suomalainen pääsi varasijalta loppukilpailuun, jossa hän voimisteli pisteet 8,737 sijoittuen seitsemänneksi. Selkävaivoista kärsinyt Mönkkönen kävi karsinnan ja loppukilpailun välissä hakemassa hoitoa Jyväskylästä. Joukkuekilpailussa Suomen joukkue karsiutui loppukilpailusta oltuaan 19:s.


title: Jari Mönkkönen

text: Vuonna 2002 Mönkkönen päätti keskittyä lempitelineeseensä rekkiin ja jätti muut telineet pois harjoittelustaan. Rekin maailmantilaston toisena slovenialaisen Aljaž Peganin jälkeen voimistellut Mönkkönen kilpaili Italian liigan senhetkisen parhaan joukkueen Ginnastica Medan vahvistuksena. Liigan osakilpailuissa hän voitti muun muassa italialaisen Igor Cassinan. Patraksen EM-kilpailuissa Mönkkönen voimisteli joukkuekilpailun lisäksi hevosella, hypyssä ja rekillä, muttei selviytynyt loppukilpailuihin. Keväällä Mönkkönen kävi olkapääleikkauksessa, ja marraskuun MM-kilpailuissa Debrecenissä häntä vaivasi myös tulehtunut selkä. Mönkkönen voimisteli kuitenkin ainoana suomalaisena välieriin oltuaan rekillä karsinnassa 14:ksi paras pistein 9,462. Sama sijoitus välierissä pistein 8,750 ei riittänyt paikkaan loppukilpailussa. Joulukuussa Mönkkönen voimisteli maailmancupin rekin finaalissa, jossa heikot pisteet 6,900 riittivät seitsemänteen sijaan.


title: Jari Mönkkönen

text: Vuonna 2003 käytiin Anaheimin MM-kilpailut, joissa jaettiin kilpailupaikkoja Ateenan kesäolympialaisiin. Suomen joukkue sijoittui Anaheimissa 27:nneksi. Mönkkönen karsi loppukilpailupaikasta hevosella, nojapuilla ja rekillä, joista päätelineellään rekillä hän voimisteli pisteet 9,562. Suoritus riitti sijalle 17, mikä ei kuitenkaan riittänyt loppukilpailuun, ja olympiapaikka jäi haaveeksi.


title: Jari Mönkkönen

text: Vuoden 2004 ajan Mönkkönen vähensi harjoitteluaan saadakseen opintonsa päätökseen. Vuonna 2005 hän ei selviytynyt Debrecenin EM-kilpailujen rekkifinaaliin. Lokakuussa rekkisarjaansa vaikeuttanut ja terveenä harjoitellut Mönkkönen tavoitteli menestystä Melbournen MM-kilpailuista, joissa hän kuitenkin jäi vaatimattomiin pisteisiin 8,025. Maaliskuussa 2006 Mönkkönen voimisteli maailmancupin osakilpailussa Teheranissa rekillä neljänneksi uusitun pistejärjestelmän pistein 14,900. Teheranissa hän sairastui salmonellaan ja verenmyrkytykseen, joista toipuminen kesti yli kuukauden. Volosin EM-kilpailuissa Mönkkönen teki rekillä sarjan keskivaiheilla virheen ja otti askeleita alastulossa, eikä hänen 14,600 pistettä tuottanut rekkisarjansa riittänyt karsinnasta eteenpäin. Lokakuun MM-kilpailuissa Århusissa Mönkkönen voimisteli rekillä 15,075 pistettä, mikä ei riittänyt loppukilpailuun. Mönkkönen päätti lopettaa urheilu-uransa 32-vuotiaana marraskuussa järjestettyjen SM-kilpailujen jälkeen.


title: Jari Mönkkönen

text: Mönkkönen on perheenisä. Hän aloitti vuonna 2002 palomiehen ammattiin tähdänneet opinnot Kuopion Pelastusopistolla ja valmistui ammattiinsa joulukuussa 2004. Voimistelijanuransa viimeisinä vuosina hän joutui käymään töissä harjoittelunsa ohessa varmistaakseen toimeentulonsa. Mönkkönen on myös tehnyt telinevoimisteluohjelmia Suomen alppihiihtomaajoukkueelle, mäkihyppääjille ja jääkiekkoilijoille.


title: Jari Mönkkönen

text: Mönkkönen halvaantui kaulasta alaspäin voimisteluharjoituksissa heinäkuussa 2016.


title: Soissonsin taistelu

text: Soissonsin taistelu voi tarkoittaa seuraavia ranskalaisen Soissonsin kaupungin lähistöllä käytyjä taisteluja:


title: Masque

text: Masque on yhdysvaltalaisen Kansas-yhtyeen syyskuussa 1975 julkaistu kolmas studioalbumi.


title: Masque

text: Vuonna 2001 julkaistun CD-version bonuskappaleet (Epic Records) :


title: Rudolf

text: Rudolf on eurooppalainen miehen etunimi. Nimi on germaanista alkuperää ja alkujaan yhdyssana, joka merkitsee "maineikasta sutta"..


title: Rudolf

text: Suomessa nimi Rudolf on maaliskuuhun 2017 mennessä annettu 4385 miehelle Nimeä ei ole suomenkielisessä kalenterissa, mutta suomenruotsalaisen kalenterin mukaan Rudolfin nimipäivä on 6. maaliskuuta.


title: Fragkokástello

text: Fragkokástello (; usein Frangokástello) on Kreikan kylä, joka sijaitsee Kreetan saarella ja kuuluu Sfakián kuntaan, Chanián alueyksikköön ja Kreetan alueeseen. Kylän väkiluku on 148 (vuonna 2011).


title: Fragkokástello

text: Fragkokástello sijaitsee Välimereen kuuluvan Libyanmeren rannalla Kreetan etelärannikolla ja se on osa Patsianóksen kyläyhdyskuntaa. Fragkokástellon kylästä on matkaa Chóra Sfakíoniin 14 kilometriä.


title: Fragkokástello

text: Kylässä on muun muassa uimarantoja, huoneiden vuokraajia, kalastussatama, supermarketti, linja-autopysäkki ja tavernoja.


title: Fragkokástello

text: Fragkokástello, "Frankkien linna", tunnetaan erityisesti vanhan suorakaiteenmuotoisen venetsialaislinnan rauniosta, josta se on saanut nimensä. Linna rakennettiin vuonna 1371, ja siitä on nykyisin jäljellä enää neljä kulmatornia ja seinät. Suurimmasta kulmatornista vartioitiin linnan pääsisäänkäyntiä.


title: Fragkokástello

text: Osmanit hyökkäsivät vuonna 1828 linnaan ja surmasivat linnaa puolustaneen Chatzimichális Ntaliániksen (Daliániksen) sekä 385 tämän miestä. Miehet haudattiin Fragkokástellon rantahietikolle. Paikallisväestön mukaan vuosittain aamukasteen aikaan 17. toukokuuta eli verilöylyn vuosipäivänä haudatut heräävät ja marssivat linnan läpi. Tämä haamuarmeija tunnetaan nimellä "drosoulítes", joka tarkoittaa ”kasteen henkiä”.


title: Kari Bergqvist

text: Kari Bergqvist (s. 4. huhtikuuta 1957 Karhula) on entinen suomalainen jalkapalloilija.


title: Kari Bergqvist

text: Puolustajana pelannut Bergqvist edusti urallaan 2. divisioonassa pelannutta Kotkan Jäntevää 1975–1977 ja 1. divisioonassa sekä mestaruussarjassa pelannutta Kotkan Työväen Palloilijoita 1978–1983. Hän voitti KTP:ssa Suomen Cupin 1980. Kaikkiaan Bergqvist pelasi viiden kauden aikana 116 pääsarjatason ottelua, joissa hän teki kaksi maalia.


title: Kari Bergqvist

text: Suomen maajoukkueessa Bergqvist pelasi vuosina 1980–1981 yhteensä 6 maaottelua.


title: Singer of the World

text: Singer of the World, myös Cardiffin laulukilpailu ja BBC Cardiff Singer of the World competition, on Britanniassa Walesin Cardiffissa pidettävä BBC:n järjestämä laulukilpailu. Kilpailu on maailman arvostetuimpia laulukilpailuja.


title: Singer of the World

text: Cardiffin laulukilpailu järjestetään joka toinen vuosi. Ensimmäinen kilpailu järjestettiin 1983, ja sen voitti Karita Mattila. Vuonna 2003 kilpailun voitti Tommi Hakala. Palkintona pokaalin lisäksi on 15 000 puntaa ja mahdollisuus työsuhteeseen BBC:n ja Walesin kansallisoopperan kanssa.


title: Päivä (täsmennyssivu)

text: Päivä voi tarkoittaa seuraavia:


title: Otto Kilpi

text: Otto Eemeli Kilpi (s. 29. maaliskuuta 1987 Vihti) on suomalainen pika-aitajuoksija ja pituushyppääjä. Hän on edustanut Nokian Urheilijoita vuoteen 2013 saakka ja sen jälkeen Jyväskylän Kenttäurheilijoita. Häntä valmentaa Tapani Keränen (entinen valmentaja Harri Kilpi).


title: Otto Kilpi

text: Kilpi karsiutui Barcelonan EM-kilpailuissa 2010 pituushypyn loppukilpailusta tuloksella 790 cm. Pariisin EM-hallikisoissa 2011 hän karsiutui loppukilpailusta tuloksella 727 cm.


title: Otto Kilpi

text: 60 metrin aitajuoksussa hänen ennätyksensä on 7,88, jonka hän juoksi Lahdessa 16. helmikuuta 2008. 110 metrin aidoissa hänen paras aikansa on Lappeenrannassa 3. elokuuta 2008 juostu 14,04. Hänen pituusennätyksensä on 796 cm, jonka hän hyppäsi Jämsässä 3. heinäkuuta 2010. Hallissa hän on hypännyt 774 cm Tampereella 4. helmikuuta 2012.


title: Kari Tolvanen

text: Kari Tapani Tolvanen (s. 24. heinäkuuta 1961 Helsinki) on Kansallisen kokoomuksen kansanedustaja (2011–) ja rikosylikomisario, joka toimi Helsingin poliisin väkivaltarikosyksikön eli ns. murharyhmän johtajana vuosina 2001–2011. Toukokuusta 2015 lähtien Tolvanen on toiminut Eduskunnan lakivaliokunnan puheenjohtajana.


title: Kari Tolvanen

text: Tunnettuja Tolvasen johdolla tutkittuja rikostapauksia ovat olleet esimerkiksi Helsinki Shooting Club -ampumaradan kolmoissurman tutkinta vuonna 1999 ja Jari Aaltosen murhan tutkinta. Kevätkesän 2009 ensimmäisen suomalaisen kidnappaustapauksen selvittelyn myötä Tolvanen oli julkisuudessa tiedottamassa tapauksen tutkinnan edetessä. Tolvanen on toiminut vuodesta 2000 Helsingin väkivaltarikosyksikön johtajana.


title: Kari Tolvanen

text: Tolvanen on puhunut julkisuudessa myös äänekkäästi lasten ja ikäihmisten pahoinpitelyistä ja kaltoinkohteluista sekä mielenterveyspalveluiden resurssien lisäämistarpeesta. Helsingin seudun mielenterveysseura myönsi mielenterveyden tunnustuspalkinnon Tolvaselle vuonna 2010. Hänet valittiin vuonna 2014 Mielenterveyden keskusliiton puheenjohtajaksi.


title: Kari Tolvanen

text: Tolvanen on kuulunut Jari Aarnion ystäväpiiriin ja muun muassa hyväksynyt Aarnion talon ikkunoiden panssarilasituksen laskuja.


title: Kari Tolvanen

text: Tolvanen valittiin kokoomuksen kansanedustajaksi vuoden 2011 eduskuntavaaleissa Uudenmaan vaalipiiristä 5 879 äänellä.


title: Kari Tolvanen

text: Eduskunnassa hän on varsinaisena jäsenenä tarkastusvaliokunnassa ja lakivaliokunnassa sekä varajäsenenä hallintovaliokunnassa sekä puolustusvaliokunnassa.


title: Kari Tolvanen

text: Kari Tolvasen johtama mielenterveyspoliittinen neuvottelukunta ehdotti kesäkuussa 2012 pysyvän vakavien henkirikosten tutkintalautakunnan perustamista Suomeen ottamalla mallia ilma- ja maantieliikenteestä, joissa kaikki kuolemaan johtaneet onnettomuudet tutkitaan perusteellisesti. Ehdotuksen taustalla olivat lukuisat Suomessa sattuneet perhesurmat sekä Jokelan, Kauhajoen ja Hyvinkään ampumistapaukset.


Espanjan alle 21-vuotiaiden jalkapallomaajoukkue on Espanjan jalkapalloliiton hallinnoima kansallinen alle 21-vuotiaiden jalkapallojoukkue. Espanja on voittanut neljästi Euroopan-mestaruuskilpailut, vuosina 1986, 1998, 2011 ja 2013. Lisäksi joukkue on voittanut kahdesti hopeaa ja pronssia, muista maajoukkueista ainoastaan Italia on menestynyt paremmin.


title: Espanjan alle 21-vuotiaiden jalkapallomaajoukkue

text: Euroopan-mestaruuskilpailut


text: Huomio: "Joukkueet", joita pelaaja on edustanut alle 21-vuotiaiden maajoukkueessa pelaamanaan aikana.


title: Niran Baibulat

text: Niran Baibulat (s. 1960) on helsinkiläinen kuva- ja tekstiilitaiteilija. Hän yhdistelee taiteessaan tekstiilimenetelmiä ja erilaisia materiaaleja. Hänet valittiin Vuoden tekstiilitaiteilijaksi 2007.


title: Niran Baibulat

text: Suomen tataarivähemmistöön kuuluvan Baibulatin teokset käsittelevät muun muassa perhesiteitä ja naisen elämänpiiriä. Baibulat tuli tunnetuksi 1990-luvun lopulla teoksillaan, joissa hän hyödynsi erilaisia löydettyjen esineiden jäänteitä, kuten lasinpalasia, pitsiliinojen osia ja rikkoontuneita astioita. Teoksissaan hän muun muassa virkkasi hajonneen posliinikupin ehjäksi. Baibulatin teokset käsittelevät usein myös ympäristökysymyksiä ja kaupunkitilan muutoksia. Materiaalivalinnat, yksinkertaiset käsityötekniikat ja huumori ovat Baibulatin taiteen tunnusmerkkejä.


title: Niran Baibulat

text: Baibulat suorittaa parhaillaan kuvataiteen tohtorin opintoja Taideyliopiston Kuvataideakatemian kuvataiteen tohtorin koulutusohjelmassa (KuT). Baibulatin tutkimusaiheena on "Vihreä talo, löydettyjä paikkoja" (Green House, Found Sites).


title: Niran Baibulat

text: Baibulat on Helsingin taiteilijaseuran, Suomen kuvanveistäjäliiton, Kuvaston, Muun ja Texon jäsen.


title: Konrad Frey

text: Konrad Frey (24. huhtikuuta 1909 Bad Kreuznach – 24. toukokuuta 1974 Bad Kreuznach) oli saksalainen telinevoimistelija ja olympiavoittaja.


title: Konrad Frey

text: Freyn voimistelu-uran ehdoton huippukohta osui Berliinin kotiolympialaisiin 1936, jolloin hän voitti peräti kuusi mitalia: kultaa hevoselta, nojapuilta ja joukkuekilpailusta, hopeaa rekiltä ja pronssia moniottelusta sekä permannolta. Saaliillaan hän oli kotikisojen menestynein saksalainen urheilija. Muuten Freyn arvokisamitalisaalis jäi vaatimattomaksi: vuoden 1934 MM-kilpailuista hän saavutti pronssia Saksan joukkueessa.


title: Konrad Frey

text: Frey voitti Saksan mestaruuden moniottelussa vuosina 1932, 1935 ja 1937. Toisen maailmansodan jälkeen hän palasi varsinaiseen ammattiinsa, opettajaksi.


title: Soissonsin taistelu (923)

text: Soissonsin taistelu oli Ranskan kuninkuudesta käytyyn sotaan liittynyt taistelu, joka käytiin 15. kesäkuuta 923.


title: Soissonsin taistelu (923)

text: Frankkien kuninkaan Odon kuoltua vuonna 898 Kaarle III Yksinkertainen kruunattiin hänen seuraajakseen. Vuoteen 921 mennessä Kaarlen ja ranskalaisylimysten sekä papiston välit olivat tulehtuneet. Kaarle oli liittänyt Lothringenin kuningaskuntaansa 911 ja ottanut tuolloin neuvonantajakseen Haganon, paikallisen aatelisen. Haganolla nähtiin olevan liikaa vaikutusvaltaa ja lisäksi Kaarlen koettiin suosivan Lothringenia. Joukko vaikutusvaltaisimpia länsifrankkiylimyksiä nousi kapinaan Kaarle III:a vastaan seuraavana vuonna. Odon nuorempi veli Robert I liittyi kapinaan ja johti armeijan kuningasta vastaan. Kaarle pakeni Lothringeniin, ja kapinalliset kruunasivat Robertin kuninkaaksi kesäkuussa 922.


title: Soissonsin taistelu (923)

text:
Ollessaan maanpaossa Kaarle ei jäänyt kuitenkaan toimettomaksi, vaan kokosi Saksan kuninkaan Henrik I Linnustajan
tukemana suuren armeijan. Keväällä 923 hän marssi joukkoineen takaisin.